மக்கள் நீதி மய்யம் கட்சியின் தலைவர் கமல்ஹாசன் நேற்று சென்னை விமான நிலையத்தில் பேட்டி கொடுக்கையில் “தமிழக கவர்னர் விவகாரத்தில் தவறு இருக்கும் பட்சத்தில் , அவர் பதவி விலக வேண்டியதுதான் அழகு . தைரியமான ஒரு அரசியல்வாதி தன் மீது குற்றச்சாட்டு வந்தால் அது தவறு என்று நிரூபிக்கும் வரையிலாவது பதவியில் இருந்து விலகி இருக்க வேண்டும் . ” என்று ஆரம்பித்து பொங்கி கொட்டியிருந்தார் . ஆனால் அதே நிமிடம் அவரிடம் வைரமுத்துவுக்கு எதிரான பாலியல் புகார் குறித்துக் கேட்டபோது “அந்த் விவகாரத்தில் , குற்றம் சாட்டப்பட்டவர்தான் அதற்கு தகுந்த கருத்தை கூற வேண்டும் . 3வது நபர் , வேறு நபர் கருத்து கூற முடியாது . ” என்று எஸ்கேப் ஆகியிருக்கிறார் . இதை தொடர்ந்து கமல்ஹாசனை இணையவெளிகளில் விரட்டி விரட்டி வேட்டையாடுகின்றனர் விமர்சகர்கள் , “ஏன் இதே கருத்தை கவர்னர் விஷயத்தில் நீங்கள் சொல்லவில்லை ? அப்போது மட்டும் மூன்றாவது நபரான நீங்கள் கருத்து சொல்லி ‘பதவி விலகு’ என சொல்கிறீர்கள் . ஆனால் உங்கள் துறையை சேர்ந்தவரும் , உங்கள் நண்பரும் , உங்களை போற்றிப் புகழ்ந்து பாடல்கள் எழுதுபவருமான வைரமுத்து மீது மட்டும் கரிசனம் பொத்துக் கொண்டு வருகிறதோ ? அவர் விஷயத்திலும் ‘தன் மீதான குற்றச்சாட்டு தவறு என நிரூபிக்கும் வரையிலாவது பாட்டு எழுதாமல் , இலக்கியம் பேசாமல் , கவிதை எழுதாமல் , பொது நிகழ்வுக்கு வராமல் கவிஞர் வைரமுத்து இருக்க வேண்டும் . ’ என சொல்லியிருந்தால் நீங்கள் மய்யமானவர் . ஆக கவர்னருக்கு ஒரு வாய் , கவிஞருக்கு ஒரு வாய் ! என்று நாக்கை புரட்டிப் புரட்டி பேசுவதன் மூலம் உங்களின் சாயம் வெளுத்துவிட்டது . உங்களிடமெல்லாம் ஆட்சியை கொடுத்தால் , சுய விருப்பு வெறுப்பினால் மட்டுமே ஆட்சி நடத்துவீர்கள் . நீங்கள் மாற்று அரசியல்வாதி இல்லை கமல் ! ” என்று வறுத்து தள்ளியுள்ளனர் . உண்மைதானோ ! ?


ஆளுநர் பன்வாரிலால் கலந்து கொண்ட சேலம் பெரியார் பல்கலைக்கழகம் மற்றும் இந்திய சமூக அறிவியல் மாநாட்டில் தமிழக அமைச்சர்கள் யாரும் கலந்து கொள்ளாமல் புறக்கணித்தனர் . சேலத்தில் பெரியார் பல்கலைக்கழகம் மற்றும் இந்தியன் அகாடமி ஆப் சமூக அறிவியல் சார்பில் அறிவியல் மாநாடு இன்று நடைபெற்றது . சேலம் பெரியால் பல்கலைக்கழகத்தில் 41 - வது இந்திய சமுக அறிவியல் மாநாடு நடந்தது . இந்த விழாவில் தமிழக ஆளுநர் பன்வாரிலால் புரோகித் கலந்து கொண்டு மாநாட்டை துவக்கி வைத்தார் . இந்தியன் அகாடமி ஆப் சமூக அறிவியல் தலைவர் சர்மா , பெரியார் பல்கலைக்கழக பதிவாளர் மணிவண்ணன் , தலைமை செயலாளர் சுனில் பலிவால் , சேலம் மாவட்ட ஆட்சியர் ரோகினி உள்ளிட்ட அரசு துறை அதிகாரிகள் , மற்றும் கல்லூரி மாணவ - மாணவிகள் பலர் கலந்து கொண்டனர் . மாநாட்டின் சிறப்பு விருந்தினர் பெயர் பட்டியலில் தமிழக கல்வி துறை அமைச்சர் அன்பழகன் பெயர் இடம் பெற்றிருந்தது . மாநாட்டில் பங்கேற்காமல் அமைச்சர் அன்பழகன் புறக்கணித்தார் . இந்த அறிவியல் மாநாடு விழாவுக்குப் பிறகு , தமிழக ஆளுநர் பன்வாரிலால் புரோகித் , அரசு துறை அதிகாரிகளுடன் ஆலோசனை கூட்டத்தில் கலந்து கொண்டார் .


சமீப காலமாக இயக்குனர் கெளதம் வாசுதேவ் மேனனில் தயாரிப்பு நிறுவனமான ' ஒன்ராகா ஒரிஜினல்ஸ் ' வளர்த்து வரும் இயக்குனர்களுக்கு வாய்ப்புக் கொடுத்து சிறந்த படைப்புகளை தேர்வு செய்து , அதனை சமூக வலைத்தளத்தில் வெளியிட்டு வருகிறது . அதன் அடிப்படையில் கடந்த ஓரிரு மாதத்திற்கு முன் வெளியான ' லட்சுமி ' குறும்படம் சில சர்ச்சைகளை சந்தித்தாலும் மிகவும் பிரபலமானது . அதைத்தொடர்ந்து குடியரசு தினத்தன்று வெளியான ' மா ' குறும்படமும் நல்ல வரவேற்ப்பை பெற்றது . காதலர் தின ஸ்பெஷல்ஃ தற்போது காதலர் தின ஸ்பெஷல்லாக , இயக்குனர் கெளதம் மேனன் தயாரிப்பில் தொகுப்பாளினி டிடி மற்றும் டோவினோ தாமஸ் நடித்து ' உலவிரவு ' என்கிற காதல் பாடல் வெளியாகியுள்ளது . உலவிரவுஃ உலவிரவு என்பது நீண்ட நாட்களாக உறவில் இருக்கும் இருவர் முன்கூட்டி முடிவு செய்து ஒன்றாக உலகில் கழிக்கும் இரவு அல்லது மாலைப் பொழுது என்பது பொருள் . காதலியாக டிடிஃ தொகுப்பாளினி டிடி விவாகரத்துக்குப் பின் , முதல் முறையாக இந்த ஆல்பத்தில் டோவினோ தாமஸ் என்பவருடன் மிகவும் நெருக்கமாக நடித்துள்ளார் . பலர் டிடி இப்படி நடித்துள்ளாரா ? என ஆச்சர்யர்யப்பட்டு நிற்கின்றனர் . பாடல் வரிகள்ஃ " ஹே காதலி நீ என்னோடு தான் உலவிரவு " . . . என்று ஆரம்பமாகும் வரிகள் மனதை வருடுவது போல் உள்ளது . மேலும் இந்த காதல் பாடலை அனைத்து காதலர்களுக்கும் சமர்பிக்கும் விதத்தில் இன்று வெளியிட்டுள்ளனர் குழுவினர் .


' பார்க் வியூ ' ஓபன் ஸ்கு வாஷ் போட் டி யில் இந் தி யா வின் வேல வன் செந் தில் கு மார் , ஹரிந் தர் பால் சிங் ஆகி யோர் அரை யி று திக்கு முன் னே றி யுள் ள னர் .  ' பார்க் வியூ ' ஓபன் ஸ்கு வாஷ் போட் டி , தென் ஆப் பி ரிக் கா வின் ஜோகன் னஸ் பர்க் நக ரில் நடை பெற்று வருகிறது . இந் தப் போட் டி யில் நேற்று நடை ப்பெற்ற காலி று தி ஆட்டத்தில் ஆட்டத்தில் இந்தியாவின் வேல வன் தனது காலி று தி யில் 11 - 3,11 - 1,11 - 5 என்ற நேர் செட் க ளில் போட் டித் தர வ ரி சை யில் முத லி டத் தில் இருந்த ஆஸ் தி ரி யா வின் அகீல் ரஹ் மானை தோற் க டித் தார் .  வேல வன் தனது அரை யி று தி யில் இங் கி லாந் தின் மார்க் புல் லரை சந் திக் கி றார் .  மற்றொரு ஹரிந் தர் பால் சிங் 11 - 7 , , 11 - 7,11 - 5 என்ற நேர் செட் கணக்கு க ளில் தென் ஆப் பி ரிக் கா வின் கேரத் நைடூவை வீழ்த்தினார் . ஹரிந் தர் பால் சிங் தனது அரை யி று தி யில் பெல் ஜி யத் தின் தியாகோ கோரிலுடன் மோதுகிறார் .


தமிழ் சினிமாவில் வாரிசு நடிகைகளின் ஆதிக்கம் தற்போது சற்று அதிகரித்து விட்டது என்றே கூறலாம் , கடந்த ஐந்து ஆண்டுகளில் மட்டும் பல வாரிசு நடிகர்கள் மற்றும் நடிகைகள் தமிழ் சினிமாவில் காலடி எடுத்து வைத்துள்ளனர் . ஆனால் சிலருக்கு இதில் வெற்றி கிடைத்தாலும் சிலருக்கு வெற்றி வாய்புகள் கிடைக்காததால் வந்த வேகத்தில் தங்களுடைய சொந்த ஊருக்கு திரும்பி விட்டனர் . ஆனால் , சிம்பு நடித்த ' போடா போடி படத்தின் மூலம் அறிமுகமான நடிகை வரலட்சுமி சரத்குமார் , ஆரம்பத்தில் கதாநாயகியாக நடித்து வெற்றி கனியை பறிக்க முடியாததால் . தன்னுடைய ஸ்டைல்லை டோட்டலாக மாற்றிக்கொண்டார் . நல்ல திரைப்படம் கிடைத்தால் போதும் , அதில் நாயகி வேண்டாம் கூட வேண்டாம் வலுவான கதாப்பாத்திரம் இருந்தால் மட்டும் போதும் தாரளமாக நடிக்கிறேன் என கூறி குணசித்திர நடிகையாக மாறினார் . இவரின் அதிர்ஷ்டம் இவர் நடித்த படங்கள் அடிக்கடுக்காக வெற்றி பெற்றது . குணசித்திர வேடங்களிலும் நடித்து கொண்டு தற்போது , சில படங்களில் கதாநாயகியாகவும் நடித்து வருகிறார் . இந்நிலையில் ' நீயா 2 ' படத்தில் நடித்து வரும் வரலட்சுமியின் கதாப்பாத்திரம் குறித்த ஒரு போஸ்டர் வெளியாகி ரசிகர்கள் மத்தியில் நல்ல வரவேற்ப்பை பெற்று வருகிறது . நீயா 2 படத்தில் நடிகை வரலட்சுமியின் கதாபாத்திரம் என்ன என்பதை விளக்கும் போஸ்டர் தற்போது வெளியாகி , ரசிகர்கள் மத்தியில் நல்ல வரவேற்பைப் பெற்றுள்ளது . கமல் நடிப்பில் 1979 ஆம் ஆண்டு வெளியாகி மிகப்பெரிய வெற்றியைப் பெற்ற நீயா படத்தின் , இரண்டாம் பாகமாக உருவாக உள்ள இப்படத்தில் நடிகர் ஜெய் , ராய் லட்சுமி , வரலட்சுமி சரத்குமார் மற்றும் காமெடி நடிகர் பாலா உள்ளிட்டோர் நடித்து வருகின்றனர் . மிகப்பெரிய பொருட்செலவில் எடுக்கப்பட்டு வரும் இப்படத்தை எல் . கே . சுரேஷ் இயக்கி வருகிறார் . படத்தின் படப்பிடிப்பு இறுதிக்கட்டத்தை எட்டியுள்ள நிலையில் , நடிகை வரலட்சுமி இதில் பாம்பாக நடிக்கிறார் என்பது இந்த போஸ்டர் மூலம் உறுதியாகியுள்ளது . இதே போல் இவருடைய தந்தை சரத்குமாரும் இயக்குனர் வெங்கடேஷ் இயக்கத்தில் ' பாம்பன் ' என்கிற படத்தில் நடித்து வருகிறார் . நீயா 2 படத்திற்கு முன்பே இந்த படம் துவங்கப்பட்டது என்பது குறிப்பிடத்தக்கது . இதனால் அப்பாவை தொடர்ந்து மகளும் பாம்பாக உருவெடுத்துள்ளது சினிமா உலகில் சற்று பரபரப்பாகவே பேசப்பட்டு வருகிறது .


காலா படத்துக்கு தடை விதிக்கக்கோரி தொடரப்பட்ட வழக்கில் , ரஜினி , ரஞ்சித் , வொண்டர்பார் நிறுவனம் ஆகியோருக்கு நோட்டீஸ் அனுப்ப சென்னைஉயர்நீதிமன்றம் உத்தரவிட்டுள்ளது . மேலும் படத்துக்கு தடை விதிக்கவும் நீதிமன்றம் மறுத்துவிட்டது . காலா திரைப்படத்தின் பாடல் வெளியீட்டு விழா நேற்று சென்னை ஒய் . எம் . சி . ஏ . மைதானத்தில் நடைபெற்றது . இந்த விழாவில் இயக்குநர் , இசையமைப்பாளர்உள்ளிட்ட பலர் கலந்து கொண்டனர் . இந்த நிலையில் , கரிகாலன் என்ற அடைமொழியுடன் காலா திரைப்படத்தை வெளியிட தடைகோரி , சென்னையைச் சேர்ந்த ராஜசேகரன் என்பவர் சென்னை கூடுதல் உரிமையியல் நீதிமன்றத்தில் வழக்கு தொடர்ந்திருந்தார் . இந்த வழக்கை விசாரித்த உரிமையியல் நீதிமன்றம் , இது தொடர்பாக உயர்நீதிமன்றததை அணுக உத்தரவிட்டது . அதன்படி , ராஜசேகரன் , சென்னை உயர்நீதிமன்றத்தில் காலா படத்துக்கு தடை விதிக்கக்கோரி மனு தாக்கல் செய்திருந்தார் . இந்த வழக்கு உயர்நீதிமன்ற நீதிபதி சி . வி . கார்த்திகேயன் முன்பு விசாரணைக்கு வந்தது . அப்போது 1996 ஆம் ஆண்டு முதல் 2006 ஆம் ஆண்டு வரை கரிகாலன் பட தலைப்பை ஆண்டுதோறும் புதுப்பித்து வந்த தென்னிந்திய வர்த்தகசபை , அதன்பிறகு கரிகாலன் என்ற தலைப்பை புதுப்பிக்க மறுத்துவிட்டதாக தெரிவித்திருந்தார் . தற்போது ரஜினி நடித்த கரிகாலன் என்ற தனது தலைப்பை பயன்படுத்தி காலா படத்தை உருவாக்கி வருகிறார்கள் . எனவே தலைப்பை புதுப்பிப்பது தொடர்பான தென்னிந்திய திரைப்பட வர்த்தக சபை , விதிகள் செல்லாது என அறிவிக்க வேண்டும் என்றும் காலா படத்துக்கு தடை விதிக்க வேண்டும் என்றும் கோரியிருந்தார் . கடந்த 19 ஆம் தேதி அன்று விசாரணைக்கு வந்தபோது , மனுதாரர் கூறிய குற்றச்சாட்டுகளுக்கு எந்தவித அடிப்படை முகாந்திரமும் இல்லை என்றும் , படத்தின் கதை உள்ளடக்கிய விவரங்கள் முறையாக பதிவு செய்யப்படவில்லை என்றும் நீதிபதி கூறினார் . எனவே படத்தை வெளியிட தடை விதிக்கவேண்டும் என்ற கோரிக்கையை ஏற்க முடியாது என்று கூறி அவரது மனுவை தள்ளுபடி செய்ய உத்தரவிட்டிருந்தார் . இந்த உத்தரவை எதிர்த்து ராஜசேகரன் , சென்னை உயர்நீதிமன்றத்தில் மேல்முறையீடு செய்தார் . இந்த வழக்கு இன்று விசாரணைக்கு ஏடுத்துக்கொள்ளப்பட்டது . அப்போது கரிகாலன் அடைமொழியில்லாமல் படம் வெளியாவதில் ஆட்சேபனை இல்லை என ராஜசேகர் தரப்பில் தெரிவிக்கப்பட்டது . படத்தலைப்பை பதிவு செய்துவிட்டு புதுப்பிக்காமல் இருந்தால் அந்த தலைப்பை யார் வேண்டுமானாலும் பயன்படுத்தலாம் என்று காலா படக்குழு தரப்பில் ஆஜரான வழக்கறினர் கூறினார் . இதையடுத்து , காலா படத்துக்கு தடை விதிக்க முடியாது என்றும் , விசாரணைக்காக வழக்கை படம் வெளியாகும் ஜூன் 7 ஆம் தேதிக்கு முன்பாக பட்டியலிட முடியாது என்றும் நீதிபதிகள் கூறினர் . மேலும் , ராஜசேகரின் மனு குறித்து ரஜினி , ரஞ்சித் , வொண்டர்பார் நிறுவனம் , தென்னிந்திய திரைப்பட வர்த்தக சபை ஆகியேர் ஜூன் 14 ஆம் தேதிக்குள் பதிலளிக்கும்படி நீதிபதிகள் உத்தரவிட்டனர் .


சாம்பார் வைப்பதற்காக தனது வீட்டின் பின்புறமுள்ள முருங்கை மரத்தில் ஏறி முருங்கைக்காய் பறித்த நடிகை பிந்து மாதவி , அதைப் புகைப்படம் எடுத்து இன்ஸ்டாகிராமில் பகிர்ந்துள்ளார் . கேடி பில்லா கில்லாடி ரங்கா , வருத்தப்படாத வாலிபர் சங்கம் உள்ளிட்ட படங்களின் மூலம் பிரபலமானவர் பிந்து மாதவி . பின்னர் படவாய்ப்புகள் குறைந்ததால் , கமல் தொகுத்து வழங்கிய பிக்பாஸ் நிகழ்ச்சியில் பங்கேற்றார் . பிக்பாஸ் நிகழ்ச்சிக்குப் பின் , பட வாய்ப்புகள் வந்தாலும் , பெரிதாக எதிலும் கமிட் ஆகாமல் இருந்து வருகிறார் . வாய்ப்புகள் குறைந்தாலும் நடிகை , பிந்து மாதவி தனது இன்ஸ்டாகிராமில் படங்களை பகிர்ந்து வருகிறார் . இந்நிலையில் சாம்பார் வைப்பதற்காக தனது வீட்டின் பின்புறமுள்ள முருங்கை மரத்தில் ஏறி நடிகை பிந்து மாதவி முருங்கைக்காய் பறித்துள்ளார் . அதைப் புகைப்படம் எடுத்து இன்ஸ்டாகிராமில் பகிர்ந்துள்ளார் . தற்போது அந்தப் படங்கள் இணையத்தில் வைரலாகி வருகின்றன .


இரட்டை இலை யாருக்கு என்பது குறித்த விசாரணையை வரும் அக்டோபர் 13 ஆம் தேதிக்கு ஒத்திவைத்து தேர்தல் ஆணையம் உத்தரவிட்டுள்ளது . அதிமுக இரண்டாக பிரிந்ததையடுத்து பன்னீர்செல்வமும் சசிகலா தரப்பும் தங்களுக்கே இரட்டை இலை சின்னம் கிடைக்க வேண்டும் என தேர்தல் ஆணையத்திடம் வலியுறுத்தியது . இதனால் குழப்பமடைந்த தேர்தல் ஆணையம் சின்னத்தை முடக்கியது . இதையடுத்து இரு தரப்பும் பிரமாண பத்திரங்களை தேர்தல் ஆணையத்திடம் தாக்கல் செய்து வந்தது . இதைதொடர்ந்து எடப்பாடி தரப்பும் ஒபிஎஸ் தரப்பும் ஒன்றாக இணைந்தாலும் டிடிவி தரப்பு தனியாக செயல்பட்டு வருகிறது . மேலும் கட்சி எங்களுக்கே சொந்தம் என கூறி வருகிறது . மேலும் இருதரப்பும் தங்களுக்கே கட்சியும் சின்னமும் தரவேண்டும் என கோரி பிரமாண பத்திரங்களை தாக்கல் செய்து வந்தனர் . அக்டோபர் 31 ஆம் தேதியிலிருந்து நவம்பர் 10 ஆம் தேதிக்குள் இரட்டை இலை சின்னம் யாருக்கு என்பதை தேர்தல் ஆணையம் முடிவு செய்ய வேண்டும் என உச்சநீதிமன்றம் உத்தரவிட்டுள்ளது . எனவே இரட்டை இலை சின்னம் யாருக்கு என்பது குறித்து இந்திய தேர்தல் ஆணையம் இன்று விசாரணையை தொடங்கியது . இதில் எடப்பாடி தரப்பு , ஒபிஎஸ் தரப்பு , டிடிவி தரப்பு என என 2 மணி நேரம் அனல் பறக்க வாதம் நடைபெற்றது . இந்நிலையில் , இரட்டை இலை யாருக்கு என்பது குறித்த விசாரணையை வரும் அக்டோபர் 13 ஆம் தேதிக்கு ஒத்திவைத்து இந்திய தேர்தல் ஆணையம் உத்தரவிட்டுள்ளது .


இந்தியாவின் முன்னாள் முதல் நிலை ( ஒற்றையர் பிரிவு ) டென்னிஸ் வீரரான சோம்தேவ் தேவ்வர்மன் தொடர் காயத்தால் அவதிப்பட்டுள்ளதால் , தொழில்முறை டென்னிஸ் போட்டியிலிருந்து ஓய்வு பெறுவதாக அறிவித்துள்ளார் . அடுத்ததாக அவர் பயிற்சியாளர் பணியை மேற்கொள்வார் என தெரிகிறது . இது தொடர்பாக அவர் தனது சுட்டுரையில் வெளியிட்டுள்ள பதிவில் , " தொழில்முறை டென்னிஸ் போட்டியிலிருந்து ஓய்வு பெறுகிறேன் என்ற அறிவிப்போடு 2017 - ஆம் ஆண்டை தொடங்குகிறேன் . கடந்த பல ஆண்டுகளாக என் மீது அன்பு செலுத்தியவர்களுக்கும் , எனக்கு ஆதரவு அளித்தவர்களுக்கும் நன்றி ' என குறிப்பிட்டுள்ளார் . 31 வயதான சோம்தேவுக்கு 2012 - இல் தோள்பட்டையில் காயம் ஏற்பட்டது . அதிலிருந்து மீண்ட அவர் சில காலம் மட்டுமே டென்னிஸ் விளையாடினார் . அதன்பிறகு எந்த காரணமும் இன்றி சர்வதேச போட்டிகளிலிருந்து விலகியிருந்த சோம்தேவ் , இப்போது தொழில்முறை டென்னிஸிலிருந்து பிரியா விடை பெற்றுள்ளார் . இந்தியாவின் தலைசிறந்த ஒற்றையர் பிரிவு டென்னிஸ் வீரரான சோம்தேவ் , 14 டேவிஸ் கோப்பை போட்டிகளில் விளையாடியுள்ளார் . அவர் , 2009 - இல் சென்னை ஓபனிலும் , 2011 - இல் தென் ஆப்பிரிக்க ஓபனிலும் இறுதிச்சுற்று வரை முன்னேறியுள்ளார் . 2010 - இல் சீனாவின் குவாங்ஜெü நகரில் நடைபெற்ற ஆசிய விளையாட்டுப் போட்டியில் ஒற்றையர் , இரட்டையர் என பிரிவுகளிலும் சோம்தேவ் தங்கப் பதக்கம் வென்றுள்ளார் . 2008 - இல் நடைபெற்ற என்சிஏஏ ஆடவர் டென்னிஸ் சாம்பியன்ஷிப் தொடரில் சோம்தேவ் 45 ஆட்டங்களில் விளையாடி , 44 - இல் வெற்றிக் கண்டுள்ளார் . இன்றளவிலும் அது முறியடிக்கப்படவில்லை . இந்தியாவில் விளையாட்டு வீரர்களுக்கு வழங்கப்படும் 2 - ஆவது பெரிய விருதான அர்ஜுனா விருது சோம்தேவுக்கு 2011 - இல் வழங்கப்பட்டது .


குஷ்பு சந்தர்சிதனது குடும்பத்துடன் உள்ள புகைப்படத்தை பேஸ்புக்கில் வெளியிட்டுள்ளார் குஷ்பு . வருஷம் பதினாறு என்ற படத்தின் மூலம் தமிழ் திரையுலகில் காலடி எடுத்து வைத்தவர் குஷ்பு . திரையுலகில் முன்னணியில் இருக்கும் போதே இயக்குனர் சுந்தர் சி யை காதலித்து திருமணம் செய்து கொண்டார் . மகள்கள் நடிகை தயாரிப்பாளர் என்பதை தாண்டி காங்கிரஸ் கட்சியின் செய்தி தொடர்பாளராகவும் இருக்கிறார் குஷ்பு . குஷ்பு , சுந்தர் . சி தம்பதியினருக்கு அவந்திகா அனந்திதா என்று இரு மகள்கள் உள்ளனர் . மூத்த மகள் அம்மா குஷ்பு போன்றும் இளைய மகள் அப்பா சுந்தர் சி யை போன்றும் இருக்கிறார்கள் . உயரம்மகள்கள் இருவரும் தந்தை சுந்தர் சியை போன்று நல்ல உயரம் . தந்தை மகள்கள் எல்லோரும் ஒன்றாக சேர்ந்து நின்றால் குஷ்பு மட்டும்தான் உயரம் குறைவாக தெரிவார் . இந்த நிலையில் குஷ்பு குடும்பத்துடன் உள்ள புகைப்படத்தை தமது பேஸ்புக் பக்கத்தில் வெளியிட்டுள்ளார் . அதில் அவர் கூறியிருப்பதாவது . கிளாஸ் , மாஸ்என் உயர்ந்த உலகத்தில் நான்தான் குள்ளம் . மகள்கள் வளர்ந்து விட்ட பூரிப்பில் இருக்கிறார் குஷ்பு . தனது மூத்த மகள் கிளாஸ் என்றால் இளைய மகள் மாஸ் என்பார் குஷ்பு . அவ்வப்போது தனது குடும்ப புகைப்படத்தை சமூக வலைத்தளங்களில் வெளியிட்டு வருகிறார் குஷ்பு .


3 - ஆவது ஒரு நாள் கிரிக்கெட் போட்டியில் விராட் கோலி எங்களிடம் இருந்து வெற்றியைப் பறித்துவிட்டார் என நியூஸிலாந்து ஆல்ரவுண்டர் ஜேம்ஸ் நீஷம் தெரிவித்தார் . மொஹாலியில் ஞாயிற்றுக்கிழமை நடைபெற்ற 3 - ஆவது ஒரு நாள் கிரிக்கெட் ஆட்டத்தில் 7 விக்கெட் வித்தியாசத்தில் நியூஸிலாந்தை , இந்தியா தோற்கடித்தது . இந்த ஆட்டத்தில் கோலி ஆட்டமிழக்காமல் 154 ஓட்டங்களும் , தோனி 80 ஓட்டங்களும் குவித்தனர் . ஆட்டம் முடிந்த பிறகு செய்தியாளர்களைச் சந்தித்த ஜேம்ஸ் நீஷம் , “நாங்கள் குவித்த 285 ஓட்டங்கள் என்பது எதிரணிக்கு நெருக்கடியை ஏற்படுத்த முடியாத ஸ்கோராக இருந்திருக்கலாம் . ஆனால் நாங்கள் பேட் செய்தபோது ஆரம்பம் முதல் கடைசி வரை கடுமையாகப் போராடினோம் . அதேநேரத்தில் நாங்கள் மோசமாக பந்து வீசியதாகவும் நினைக்கவில்லை . கோலியும் , தோனியும் மிக அற்புதமாக ஆடினர் . இலக்கை துரத்தும் வல்லமை கொண்ட வீரர்களில் கோலியும் ஒருவர் . அவரைப் போன்ற ஒரு வீரருக்கு எதிராக பந்து வீசும்போது நமக்கு கொஞ்சம் அதிர்ஷ்டமும் வேண்டும் . இந்த ஆட்டத்தைப் பொறுத்தவரையில் சில விசயங்கள் எங்களுக்கு சாதகமாக அமையவில்லை . 40 முதல் 45 ஓவர்களுக்குள் நாங்கள் விக்கெட் வீழ்த்தியிருந்தால் ஆட்டத்தின் போக்கு எங்களுக்கு சாதகமாக மாறியிருக்கலாம் என நினைக்கிறேன் . ஆனால் , மிகச்சிறப்பாக ஆடிய கோலி கடைசியில் எங்களிடம் இருந்து வெற்றியைப் பறித்துவிட்டார் . அடுத்த ஆட்டத்தில் நாங்கள் சிறப்பாக பந்துவீச முயற்சிப்போம் . அப்போது வெற்றி எங்கள் வசமாகும் என நம்புகிறேன் என்றார் . இந்த ஆட்டத்தில் கோலியுடன் இணைந்து 3 - ஆவது விக்கெட்டுக்கு 151 ஓட்டங்கள் சேர்த்து இந்தியாவின் வெற்றிக்கு அடித்தளம் அமைத்துக் கொடுத்தார் கேப்டன் தோனி . இந்த ஆட்டத்தில் வழக்கத்திற்கு மாறாக தோனி முன்வரிசையில் ( 4 - ஆவது வீரராக ) களமிறங்கி அதிரடியாக ஓட்டங்கள் சேர்த்தார் . தோனியின் இந்த முடிவு நியூஸிலாந்து அணிக்கு ஆச்சர்யமாக இருந்ததா என நீஷமிடம் கேட்டபோது , " நிச்சயமாக இல்லை . தோனியின் ஆட்ட முறையைப் பற்றி எங்களுக்குத் தெரியும் . அவர் ஆரம்பத்தில் நிதானமாக செயல்பட்டு பின்னர் அதிரடியாக ஆடி ஓட்டங்கள் குவித்துவிடுவார் என்பது தெரியும் . ஒரு பேட்ஸ்மேன் ஆரம்பம் முதலே அதிரடியாக ஆடும்போது வெளிப்புறத்தில் 4 பீல்டர்களை வைத்து அவரை கட்டுப்படுத்துவது சவாலானதாகும் . மொஹாலியில் சற்று பனி பெய்தாலும் , தில்லி அளவுக்கு பனியின் தாக்கம் இல்லை . இந்தியாவில் இதுபோன்ற சூழல்கள் இருக்கும் என்பது நாங்கள் எதிர்பார்த்த ஒன்றுதான் . இந்த சூழலை எப்படி கையாள வேண்டும் என்பது எங்களுக்குத் தெரியும் ' என்றார்


ராகுல் டிராவிட்டின் 15 ஆண்டுகால சாதனையை நடப்பு ஆஸ்திரேலிய தொடரில் முறியடித்துள்ளார் புஜாரா . இந்திய அணியின் முன்னாள் வீரர் ராகுல் டிராவிட் , இந்திய அணியின் பெருஞ்சுவர் என அழைக்கப்பட்டவர் . பல இக்கட்டான சூழல்களில் களத்தில் நங்கூரம் போட்டு சிறப்பாக ஆடி வெற்றிகளை பெற்றுக்கொடுத்தவர் . அவரது இடத்தை அவருக்கு பிறகு யாரும் நிரப்பவில்லை , யாராலும் நிரப்ப முடியாது என்றாலும் , அவருக்கு பிறகு இந்திய அணியில் அதுபோன்றதொரு பேட்டிங்கை ஆடி இந்திய அணியை காப்பவர் புஜாரா . டிராவிட்டுக்கும் அவருக்கு அடுத்து அவர் இறங்கிய மூன்றாம் வரிசையில் இறங்கி ஓரளவுக்கு அவர் இல்லாத குறையை தீர்த்த புஜாராவுக்கும் இடையே நிறைய சம்பவங்கள் ஒரே மாதிரியாக நடந்துவருகின்றன . இருவருக்கும் இடையே இருந்த ஒற்றுமைகள் குறித்து ஏற்கனவே நமது ஏசியாநெட் தமிழ் தளத்தில் ஒரு கட்டுரை பதிவிட்டிருந்தோம் . இந்நிலையில் , ஆஸ்திரேலியாவுக்கு எதிராக நடந்துவரும் தொடரில் டிராவிட்டின் 15 ஆண்டுகால சாதனையை முறியடித்துள்ளார் புஜாரா . அடிலெய்டில் நடந்த முதல் டெஸ்ட் மற்றும் மெல்போர்னில் நடந்த மூன்றாவது டெஸ்ட் ஆகிய இரண்டு போட்டிகளிலும் சதமடித்த புஜாரா , சிட்னி டெஸ்டிலும் சதமடித்தார் . இந்த தொடரில் மட்டும் மூன்று சதங்களை விளாசியுள்ளார் புஜாரா . சிட்னியில் நடந்துவரும் போட்டியில் அபாரமாக ஆடிய புஜாரா , 373 பந்துகளில் 193 ரன்களை குவித்து ஆட்டமிழந்தார் . இரட்டை சதத்தை நூழிலையில் தவறவிட்டார் . இந்த தொடரில் புஜாரா 1258 பந்துகளை எதிர்கொண்டு ஆடியுள்ளார் . இதன்மூலம் ஆஸ்திரேலியாவில் ஒரு டெஸ்ட் தொடரில் அதிக பந்துகளை எதிர்கொண்ட இந்திய வீரர் என்ற சாதனையை புஜாரா படைத்துள்ளார் . முன்னதாக 2003 - 2004ம் ஆண்டுகளில் 4 போட்டிகள் கொண்ட ஆஸ்திரேலிய தொடரில் ராகுல் டிராவிட் 1203 பந்துகளை எதிர்கொண்டதுதான் சாதனையாக இருந்தது . தற்போது அதை புஜாரா முறியடித்துள்ளார் .


சர்வதேச கிரிக்கெட்டில் சாதனைகளை குவித்துவரும் கோலியால் முறியடிக்கவே முடியாத சாதனை ஒன்றை சுட்டிக்காட்டியுள்ளார் ஆஸ்திரேலிய அணியின் முன்னாள் கேப்டன் ஸ்டீவ் வாக் . சமகால கிரிக்கெட்டின் தலைசிறந்த வீரரான விராட் கோலி , சர்வதேச கிரிக்கெட்டில் சதங்களையும் சாதனைகளையும் குவித்துவருகிறார் . ஒவ்வொரு போட்டியிலும் ஏதாவது ஒரு சாதனையை முறியடித்து புதிய சாதனையை படைத்து கொண்டிருக்கிறார் . ஒருநாள் போட்டிகளில் 38 சதங்கள் விளாசியுள்ள கோலி , 62 சர்வதேச சதங்களுடன் , சச்சின் , பாண்டிங் , சங்ககராவிற்கு அடுத்து 4வது இடத்தில் உள்ளார் கோலி . 782 இன்னிங்ஸ்களில் ஆடி 100 சர்வதேச சதங்களை விளாசியுள்ள சச்சின் டெண்டுல்கர் முதலிடத்தில் உள்ளார் . ஆனால் கோலி வெறும் 388 இன்னிங்ஸ்களில் 62 சதங்களை விளாசியுள்ளார் . அதேபோல் ஒருநாள் கிரிக்கெட்டில் 10,000 ரன்களை விரைவில் வீரராகவும் கோலி திகழ்கிறார் . விராட் கோலியின் கிரிக்கெட் வாழ்க்கை முடிவதற்குள் சச்சின் டெண்டுல்கரின் அதிக ரன்கள் , அதிக சதங்கள் ஆகிய சாதனைகள் உட்பட பெரும்பாலான பேட்டிங் சாதனைகளை முறியடித்துவிடுவார் என்று எதிர்பார்க்கப்படுகிறது . எத்தனை சாதனைகளை முறியடித்தாலும் கோலியால் முறியடிக்க முடியாத சாதனை ஒன்று உள்ளது . அதை ஆஸ்திரேலிய அணியின் முன்னாள் கேப்டன் ஸ்டீவ் வாக் சுட்டிக்காட்டியுள்ளார் . கோலி குறித்து பேசியுள்ள ஸ்டீவ் வாக் , கோலி பயங்கர ரன் வேட்கையில் உள்ளார் . அவர் ஆட்டத்தை ரசித்து ஆடுகிறார் . அவர் படுமோசமான காயத்தால் பாதிக்கப்பட்டால் மட்டுமே அவரது சாதனைகள் தடைபடும் . இல்லையென்றால் டான் பிராட்மேனின் பேட்டிங் சராசரி சாதனையை தவிர மற்ற அனைத்து சாதனைகளையும் முறியடித்துவிடுவார் என்று தெரிவித்துள்ளார் . அனைத்து காலத்துக்குமான தலைசிறந்த வீரரும் கிரிக்கெட் கடவுள் என்று அழைக்கப்படுபவருமான டான் பிராட்மேனின் பேட்டிங் சராசரி 99.94.52 டெஸ்ட் போட்டிகளில் ஆடி 29 சதங்களை விளாசியவர் . தற்போது கோலியின் பேட்டிங் சராசரி 54.58 . எனவே கோலியால் இந்த சாதனையை மட்டும் முறியடிக்க முடியாது என்பதுதான் ஸ்டீவ் வாக்கின் கருத்து .


அப்போலோ மருத்துவமனையில் அனுமதிக்கப்பட்டுள்ள முதலமைச்சர் ஜெயலலிதாவுக்கு லண்டன் மற்றும் எய்ம்ஸ் மருத்துவர்கள் மூலம் சிறப்பான சிகிச்சை அளிக்கப்பட்டு வருகிறது . முதலமைச்சர் குணமடைய வேண்டி அதிமுக தொண்டர்கள் , சர்வ மதத்தினர் பிரார்த்தனை செய்து வருகின்றனர் . முதலமைச்சரை தமிழகத்தில் உள்ள அனைத்து எதிர்கட்சித்தலைவர்கள் தேசிய தலைவர்கள் ராகுல் உள்ளிட்டோர் சென்று பார்த்து வருகின்றனர் . இந்நிலையில் பாண்டிச்சேரி முதலமைச்சர் நாராயண சாமி இன்று வந்து பார்த்தார் . முதல்வருக்கு அளிக்கப்படும் சிகிச்சைகள் குறித்து கேட்டறிந்தார் . பின்னர் செய்தியாளர்கள்க்கு அவர் அளித்த பேட்டியில் முதல்வர் உடல்நலம் பெற்று விரைவில் பணிகளை தொடர கடவுளை மனதார பிராதிக்கிறேன் . உடல் நலம் முன்னேற்றம் அடைந்து வருவது குறித்து துணை சபாநாயக்கர் தம்பிதுரை ஒ . பன்னீர்செல்வம் மற்றும் விஜயபாஸ்கர் கூறினார்கள் . விரைவில் குணமடைய புதுவை மக்கள் சார்பிலும் எனது சார்பிலும் வாழ்த்துக்கள் . அன்னை சோனியா வழிகாட்டலின்படி காங்கிரஸ் கட்சியின் துனைபொதுச் செயலாளர் ராகுல் காந்தி வந்து நலம் விசாரித்து விட்டுச்சென்றார் . பாண்டிசேரி மக்கள் சார்பிலும் , காங்கிரஸ் கட்சி சார்பிலும் நான் முதல்வர் நலமடைய பிரார்த்தனை செய்கிறேன் இவ்வாறு அவர் தெரிவித்தார் . இதே போல் தமாகா தலைவர் ஜி . கே . வாசன் முதலமைச்சரை பார்க்க வந்தார் . அவர் செய்தியாளர்களுக்கு அளித்த பேட்டியில் : அப்பலோ மருத்துவ மனைக்கு வந்து முதல்வர் உடல் நலம் குறித்த இயக்குநர் , சிகிச்சை அளித்து வரும் மருத்துவர்கள் , மூத்த அமைச்சர் சந்தித்தேன் சிறப்பு சிகிச்சை அளிக்கப்பட்டு வருவதாகவும் நல்ல முறையில் குணமடைந்து வருவதாகவும் முதல்வர் பூரண குணமடைந்து வீடுதிரும்பவும் மக்கள் பணிகளை தொடரவும் வாழ்த்துகிறோம் . இவ்வாறு வசன் தெரிவித்தார் .


தமிழ் சினிமாவில் எதார்தமான காமெடியனாக எல்லோராலும் அறியப்பட்டவர் நடிகர் கருணாகரன் . காமெடி நடிகராக அறிமுகமாகி இருந்தாலும் சமீப காலமாக குணசித்திர வேடங்கள் நடிப்பதில் ஆர்வம் காட்டி வரும் இவர் இந்த வருடம் மட்டும் பத்திற்கும் மேற்பட்ட படங்களில் நடித்து வருகிறார் . இந்நிலையில் நேற்று தென்னிந்திய நடிகர் சங்கத்தின் 65வது பொதுக்குழு கூட்டம் கலைவாணர் அரங்கில் நடைபெற்றது . இதையொட்டி சென்னையில் நடைபெற இருந்த படப்பிடிப்புகள் ரத்து செய்யப்பட்டது . மேலும் பொதுக்குழு கூட்டம் துவங்குவதற்கு முன் மறைந்த முன்னால் முதலமைச்சர் கருணாநிதி அவர்களுக்கு அஞ்சலி செலுத்தப்பட்டது . ஆனால் முன்னால் பிரதமர் வாஜ்பாய்க்கு அஞ்சலி செலுத்தப்படவில்லை . இதனை விமர்சிக்கும் விதமாக நடிகர் எஸ் . வி . சேகர் தன்னுடைய ட்விட்டர் பக்கத்தில் . . . " இன்று நடைபெற்ற நடிகர் சங்க சுய தம்பட்ட பொதுக்கூட்டத்தில் ( பொதுக்குழு ) மறைந்த பல கலைஞர்களுக்கு , முன்னாள் முதல்வருக்கு , அஞ்சலி செலுத்தியவர்களுக்கு , நாடே 7 நாள் துக்கம் அனுசரிக்கும் வாஜ்பாய் அவர்களுக்கு 1 நிமிடம் அஞ்சலி செலுத்தத்தெரியவில்லை . இது அறியாமையா ⁉ அகந்தையா ⁉ " என நடிகர் சங்க செயல்பாடுகள் குறித்து விமர்சித்திருந்தார் . முதலமைச்சர் கிரிஜா மேடம் அவர்களை மதிப்பதாக கூறி எஸ் . வி . சேகருக்கு பதிலடி கொடுத்துள்ளார் நடிகர் கருணாகரன் . இவரின் இந்த பதிலடிக்கு நெட்டிசங்கள் பலர் தங்களுடைய லைக்குகளை குவித்து வருகிறார்கள் .


இதுவரை எந்த ஒரு விநியோகஸ்தரும் வாயைத்திறந்து ‘2.0’ வசூல் நிலவரம் குறித்துப் பேசாத நிலையில் தனது நிறுவனத்தின் பிம்பத்தை ஊதிப்பெருக்குவதற்காக லைகா நிறுவனம் படத்தின் வசூல் குறித்து 400 கோடி , 500 கோடி என்று நாளுக்கொரு ரீல் விட்டு வருகிறது . பெரும்பாலானோர் லைகா தரும் விளம்பரச் செய்தியை அப்படியே வெளியிட்டுப் புளகாங்கிதம் அடைந்து வரும் நிலையில் , இவர்களின் இந்த தில்லாலங்கடி வேலைகளை விரல்விட்டு எண்ணத்தக்க ஊடகங்களே செய்தியாக வெளியிடுகின்றன . ’2.0’வை லைகா ஊதிப்பெருக்க நினைக்க ஒரே காரணம் , தமிழில் அடுத்து உருவாகவிருக்கும் பெரிய பட்ஜெட் படங்களில் ஒன்றுகூட தங்கள் நிறுவனத்தை விட்டுப் போய்விடக்கூடாது என்பதுதான் . ஆக நஷ்டத்தைப் ‘போட்டு வாங்கும்’ ஒரு வியாபார உத்தியே இது . இதில் 400 கோடி விளம்பரம் வரை சற்று பொறுமையாக இருந்த ரஜினி , அடுத்த நாளே வந்த 500 கோடி விளம்பரத்தைப் பார்த்து ‘எந்த 500 கோடி ? ’ என்று கேட்காத குறையாக டென்சனாகிவிட்டாராம் . விளம்பரம் வெளியான சில நிமிடங்களில் ரஜியைத் தொடர்புகொண்ட சுபாஷ்கரன் , ‘சூட்டோட சூட எல்லா பத்திரிகையாளர்களையும் கூப்பிட்டு ஒரு சக்சஸ் மீட் வச்சிட்டோம்னா மொத்த பிரஸ் வாயையும் அடைச்சிடலாம் என்று சொல்லவே ஏற்கனவே செம அப் செட்டில் இருந்த ரஜினி , ‘நீங்க வேணா வச்சிக்குங்க . நான் வரமாட்டேன்’ என்று கைவிரித்து விடவே சப்தநாடி அடங்கி ஒடுங்கி சைலண்டாகிவிட்டாராம் சுபாஷ்கரன் .


மகளிர் ஹாக்கி போட்டியில் இந்தியாவை 0 - 3 என்ற கோல் கணக்கில் ஸ்பெயின் வீழ்த்தி அசத்தல் வெற்றி பெற்றது . மகளிர் ஹாக்கி போட்டியில் ஸ்பெயினின் மாட்ரிட் நகரில் நேற்று நடைபெற்றது . இந்த ஆட்டத்தில் இந்தியா - ஸ்பெயின் அணிகள் சமபலத்துடன் ஆடின . எனினும் , இந்தியாவுக்கு கோல் வாய்ப்புகளை ஸ்பெயின் வங்கவில்லை . தகுந்த இடைவெளிகளில் தங்களுக்கான கோல்களை அடித்து கெத்து காட்டியது ஸ்பெயின் . ஆட்டத்தின் 6 - வது நிமிடத்தில் அந்த அணியின் பெர்டா போனஸ்ட்ரே கோலடிக்க , இந்திய கேப்டன் ராணி ராம்பால் 14 - வது நிமிடத்தில் மேற்கொண்ட கோல் முயற்சி போஸ்ட்டுக்கு வெளியே சென்றது . அதேபோன்று , 19 - வது நிமிடத்தில் அனுபா பர்லா அடித்த கோலை ஸ்பெயின் கோல் கீப்பர் மரியா ருயிஸ் தடுத்தார் . தொடர்ந்து 24 - வது நிமிடத்திலும் இந்தியாவுக்கு கிடைத்த பெனால்டி வாய்ப்பு வீணடிக்கப்பட்டது . இவ்வாறாக முதல் பாதியிலேயே ஸ்பெயின் 1 - 0 என முன்னிலைப் பெற்றது . அதன்பின்னர் நடைபெற்ற ஆட்டத்திலும் இந்தியாவின் கோல் முயற்சிகள் முறியடிக்கப்பட்டே வந்தன . ஆட்டத்தின் 48 - வது நிமிடத்தில் ஸ்பெயினுக்கு கிடைத்த பெனால்டி வாய்ப்பை அந்த அணியின் லோலா ரைரா அருமையாகப் பயன்படுத்தி கோலாக்கினார் . இந்தியா தனது முதல் கோலுக்காக தொடர்ந்து முயற்சித்தது . ஆனால் , ஸ்பெயினுக்கு 3 - வது கோல் வாய்ப்பு கிடைத்தது . ஆட்டத்தின் 52 - வது நிமிடத்தில் லோலா ரைரா மீண்டும் ஓர் கோலடித்தார் . இறுதியில் ஸ்பெயின் 3 - 0 என்ற கோல் கணக்கில் இந்தியாவை வீழ்த்தியது . இதையடுத்து , 5 ஆட்டங்கள் கொண்ட இத்தொடரில் ஸ்பெயின் முன்னிலை பெற்றுள்ளது .


ஒருநாள் கிரிக்கெட்டில் இரண்டு இன்னிங்ஸ்களுக்கும் புதிய பந்துகளை பயன்படுத்துவது , அதன் பேரழிவுக்கு சிறந்த விருந்தாக அமையும் என மாஸ்டர் பிளாஸ்டர் சச்சின் டெண்டுல்கர் காட்டமாக தெரிவித்துள்ளார் . ஒருநாள் கிரிக்கெட் போட்டியில் 300 ரன்களை கடந்தாலே பெரிய விஷயமாக இருந்த காலமெல்லாம் கடந்து , தற்போதெல்லாம் எளிதாக 400 ரன்களுக்கு மேல் எடுக்கப்படுகிறது . இதற்கு காரணம் என்னவென்றால் , கிரிக்கெட் போட்டி பார்வையாளர்களுக்கு விருந்தாக அமைய வேண்டும் என்பதே . எப்படி என்று கேட்கிறீர்களா ? கிரிக்கெட்டை பார்க்க ரசிகர்கள் பெருமளவு திரண்டு வந்தால்தான் டிக்கெட்டுகள் விற்பனையாகி லாபம் கிடைக்கும் . பார்வையாளர்களை மகிழ்வித்தால்தான் அவர்களின் வருகை அதிகமாகும் . பார்வையாளர்களை கவரும் இடத்தில் தான் பிரச்னை ஆரம்பமாகிறது . பேட்ஸ்மேன்கள் பவுண்டரிகளும் சிக்ஸர்களுமாக அடித்து பந்துகளை பறக்கவிட வேண்டும் என்றுதான் பார்வையாளர்கள் விரும்புவார்களே தவிர பவுலர்கள் விக்கெட்டுகளை கைப்பற்ற வேண்டும் என்றல்ல . அந்தவகையில் , பார்வையாளர்களை மகிழ்விப்பதற்காக , கிரிக்கெட் பேட்ஸ்மேன்களுக்கு சாதகமான ஒருசார்பு விளையாட்டாக மாறிவிட்டது . முன்பெல்லாம் , ஒருநாள் கிரிக்கெட் போட்டியின் இரண்டு இன்னிங்ஸ்களுக்கும் ஒரே பந்துதான் பயன்படுத்தப்படும் . அதனால் முதலில் பந்துவீசுபவர்களுக்கு மட்டுமே கடினமாக இருக்கும் . பிறகு பந்து தேய்ந்துவிட்டால் , வேகப்பந்துவீச்சாளர்களால் ”ரிவர்ஸ் ஸ்விங்” செய்ய முடியும் . அதேபோல் பந்து தேய்ந்தால்தான் ஸ்பின் பவுலர்களால் பந்தை நன்கு சுழலவிட முடியும் . ஆனால் 2011க்கு பிறகு ஒருநாள் போட்டியின் இரண்டு பேட்டிங்குக்கும் தனித்தனியாக புதிய பந்துகள் பயன்படுத்த ஐசிசி அனுமதியளித்தது . இரண்டு இன்னிங்ஸ்களுக்கும் புதிய பந்து பயன்படுத்தப்படுவதால் , வேகப்பந்து வீச்சாளர்களால் ரிவர்ஸ் ஸ்விங் செய்யமுடியவில்லை . அதேபோல ஸ்பின் பவுலர்களால் பந்தை நன்றாக சுழலவிட முடியவில்லை . இது பேட்ஸ்மேன்களுக்கு சாதகமாக அமைந்துவிடுகிறது . பேட்ஸ்மேன்கள் அடித்து நொறுக்கி ரன்களை குவித்து விடுகின்றனர் . அதனால் ஒருநாள் கிரிக்கெட் , ஒருசார்பு போட்டியாக மாறிவருகிறது . இதுதொடர்பான வேதனையையும் ஆதங்கத்தையும் சச்சின் டெண்டுல்கர் வெளிப்படுத்தியுள்ளார் . சச்சின் டெண்டுல்கரின் கருத்துக்கு பாகிஸ்தான் முன்னாள் வேகப்பந்து வீச்சாளர் வக்கார் யூனிஸ் ஆதரவு தெரிவித்துள்ளார் . < blockquote class = " twitter - tweet " data - lang = " en " > < p lang = " en " dir = " ltr " > Having 2 new balls in one day cricket is a perfect recipe for disaster as each ball is not given the time to get old enough to reverse . We haven’t seen reverse swing , an integral part of the death overs , for a long time . < a href = " https : / / twitter . com / hashtag / ENGvsAUS ? src = hash & amp ; ref _ src = twsrc % 5Etfw " > # ENGvsAUS < / a > < / p > & mdash ; Sachin Tendulkar ( @ sachin _ rt ) < a href = " https : / / twitter . com / sachin _ rt / status / 1009889444663472128 ? ref _ src = twsrc % 5Etfw " > June 21,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > ஒருநாள் போட்டியில் 2 புதிய பந்துகள் பயன்படுத்துவது தொடர்பாக டுவிட்டரில் பதிவிட்டுள்ள சச்சின் , ஒருநாள் கிரிக்கெட்டில் இரண்டு புதிய பந்துகளை பயன்படுத்துவது , ஒருநாள் போட்டிகளின் பேரழிவிற்கு சிறந்த விருந்து . ஒவ்வொரு புதிய பந்தும் ஸ்விங் செய்வதற்கு ஏற்ற வகையில் பழையதாவதற்கு நேரம் எடுக்கும் . அதற்குள் அடுத்த இன்னிங்ஸிற்கு புதிய பயன்படுத்துவதால் , நீண்டகாலமாக ரிவர்ஸ் ஸ்விங்கையே பார்க்க முடியவில்லை என காட்டமாக பதிவிட்டுள்ளார் . சச்சினின் இந்த ஆதங்கத்திற்கு பாகிஸ்தான் முன்னாள் வேகப்பந்து வீச்சாளர் வக்கார் யூனிஸ் ஆதரவு தெரிவித்ததோடு , சச்சினின் கருத்தை வழிமொழிந்துள்ளார் .


இன்று தனது 94 ஆவது பிறந்த நாளை கொண்டாடும் திமுக தலைவர் கருணாநிதிக்கு காங்கிரஸ் தலைவர் சோனியா காந்தி வாழ்த்துக் கடிதம் அனுப்பியுள்ளார் . அந்த கடிதத்தை கருணாநிதியின் உதவியாளர் அவருக்கு வாசித்துக்காட்டினார் . தி . மு . க . தலைவர் கருணாநிதிக்கு இன்று 94 - வது பிறந்த நாளாகும் . இதையொட்டி அவரது பிறந்தநாளுடன் , அவரது சட்டப்பேரவை வைர விழாவையும் சேர்த்து சிறப்பாக கொண்டாட தி . மு . க . தலைமை ஏற்பாடு செய்துள்ளது . சென்னை ராயப்பேட்டையில் உள்ள ஒய் . எம் . சி . ஏ . மைதானத்தில் இன்று மாலை 5 மணிக்கு பிரமாண்ட விழா நடைபெறுகிறது . காங்கிரஸ் துணை தலைவர் ராகுல் காந்தி , பீகார் முதல்வர் நிதிஷ்குமார் , கேரள முதல்வர் பிரனாயி விஜயன் உள்ளிட்ட பல்வேறு முக்கிய பிரமுகர்கள் பங்கேற்கிறார்கள் . இந்நிலையில் , தி . மு . க . தலைவர் கருணாநிதிக்கு , குடியரசுத் தலைவர் பிரணாப் முகர்ஜி , குடியரசுத் துணைத் தலைவர் அமீதுஅன்சாரி , காங்கிரஸ் தலைவர் சோனியா காந்தி , ஒடிசா முதல்வர் நவீன் பட்நாயக் , டாக்டர் ராமதாஸ் , விடுதலை சிறுத்தைகள் தலைவர் திருமாவளவன் உள்ளிட்ட பல்வேறு தலைவர்கள் வாழ்த்து தெரிவித்து உள்ளனர் . திமுக தலைவர் கருணாநிதிக்கு மகிழ்ச்சியுடன் கூடிய நீண்ட ஆயுளை ஆண்டவன் அருளட்டும் என பிரணாப் முகர்ஜி தனது வாழ்த்து செய்தியில் குறிப்பிட்டுள்ளார் . இதேபோல் , வைர விழா காணும் திமுக தலைவர் கருணாநிதிக்கு காங்கிரஸ் தலைவர் சோனியா காந்தி வாழ்த்துக் கடிதம் அனுப்பியுள்ளார் . அவரது வாழ்த்து கடிதத்தை தி . மு . க . தலைவர் கருணாநிதியிடம் அவரது உதவியாளர் வாசித்து காட்டினார் . அதனை மிகுந்த உற்சாகத்துடன் கருணாநிதி கேட்டார் .


ஒலிம்பிக்கில் கிரிக்கெட் இல்லை . ஆனால் , கிரிக்கெட் வீரர்களுக்கு மட்டும் ஆண்டுதோறும் அர்ஜூனா விருது கொடுக்கப்படுகிறது . அப்படியெனில் ஏன் கார் பந்தய வீரர்களுக்கு அர்ஜூனா விருது கொடுக்கக் கூடாது என்று இந்திய கார் பந்தய வீரர் கெளரவ் கில் கேள்வி எழுப்பியுள்ளார் . கார் பந்தய வீரர்கள் யாருக்கும் இதுவரையில் அர்ஜுனா விருது வழங்கப்பட்டதில்லை . 2015 - ல்தான் மோட்டார் பந்தயத்தையே மத்திய விளையாட்டு அமைச்சகம் அங்கீகரித்து உள்ளது . தேசிய விளையாட்டு அமைப்புகளின் பட்டியலிலும் சேர்த்துள்ளது . இந்த நிலையில் ஆசிய பசிபிக் ரேலி போட்டியில் இரண்டு முறை வாகைச் சூடிய கெளரவ் கில் கூறியதுஃ “கோல்ஃப் , கேரம் , ஸ்நூக்கர் போன்ற விளையாட்டுகளுக்கு மக்களிடம் பெறிய வரவேற்பு கிடையாது . ஆனால் , அந்த விளையாட்டுகளுக்கு எல்லாம் தொடர்ச்சியாக அர்ஜுனா விருது வழங்கப்படுகிறது . அப்படியிருக்கையில் மோட்டார் பந்தயம் போன்ற விளையாட்டுகளுக்கு ஏன் அர்ஜுனா விருது வழங்கக்கூடாது என கேள்வி எழுப்பினார் . பத்து ஆண்டுகளுக்கு முன்னர் இந்தியாவில் பெரிய அளவில் கார் பந்தயங்கள் நடைபெற்றதில்லை . விருது கமிட்டியினர் எங்களை அங்கீகரித்தால்தான் , இந்தியாவில் மோட்டார் பந்தய விளையாட்டு பிரபலமடையும் . அப்போதுதான் ஏராளமான இளைஞர்கள் மோட்டார் பந்தயத்தில் பங்கேற்க முன்வருவார்கள் . ஆசிய விளையாட்டு , காமன்வெல்த் போட்டி , ஒலிம்பிக் போட்டி ஆகியவற்றில் பதக்கம் வெல்பவர்கள்தான் அர்ஜுனா விருதுக்கு பரிசீலிக்கப்படுவார்கள் என்றால் , அதுபோன்ற போட்டிகளில் இடம்பெறாத விளையாட்டுகளைச் சேர்ந்தவர்கள் அர்ஜுனா விருது பெறுவது கடினமாகும் . அதேநேரத்தில் கிரிக்கெட் ஒலிம்பிக் போட்டியில் இல்லை . ஆனால் ஆண்டுதோறும் கிரிக்கெட் வீரர்களுக்கு மட்டும் அர்ஜுனா விருது வழங்கப்படுகிறது . என்னுடைய விளையாட்டில் நான் இதுவரையில் சிறப்பாக செயல்பட்டிருக்கிறேன் . ஆனால் இதுவரையில் எனக்கு எந்த ஆதரவும் கிடைக்கவில்லை” என்று ஆதங்கத்தோடு தெரிவித்தார் .


ஆசிய கோப்பை வலைகோல் பந்தாட்டப் போட்டியில் இந்தியா - வங்கதேசம் மோதும் 2 - வது ஆட்டம் இன்று நடைபெறுகிறது . இந்தியா - வங்கதேசம் மோதும் ஆசிய கோப்பை வலைகோல் பந்தாட்டப் போட்டியின் இரண்டாவது ஆட்டம் வங்கதேச தலைநகர் டாக்காவில் இன்று நடைபெறுகிறது . முதல் ஆட்டத்தில் இந்திய அணி 5 - 1 என்ற கோல் கணக்கில் ஜப்பானை பந்தாடி அபார வெற்றி பெற்ற்அது . அதனால் இந்த ஆட்டத்தில் மிகுந்த நம்பிக்கையோடு வங்கதேசத்தை சந்திக்க களம் இறங்குகிறது . அதேநேரத்தில் , வங்கதேசம் தனது முதல் ஆட்டத்தில் 0 - 7 என்ற கோல் கணக்கில் பாகிஸ்தானிடம் படுதோல்வி அடைந்த நிலையில் , இந்தியாவை வெற்றி பெற்றே ஆக வேண்டும் என்ற முனைப்போடு எதிர்கொள்கிறது . வங்கதேசத்தோடு ஒப்பிடுகையில் இந்திய அணி மிக வலுவாக உள்ளது . எஸ் . வி . சுநீல் , லலித் உபத்யாய் , ரமன்தீப் சிங் , ஆகாஷ்தீப் சிங் , ஹர்மான்பிரீத் சிங் போன்ற வலுவான வீரர்கள் இந்திய அணியில் உள்ளனர் . எனவே , இந்த ஆட்டத்தில் இந்திய அணி எளிதாக வெற்றி பெற அதிக வாய்ப்புகள் உள்ளது . இந்த ஆட்டம் மாலை 6 மணிக்குத் தொடங்குகிறது .


புரோ கபடி லீக் சீசன் – 5 போட்டியின் 11 - வது ஆட்டத்தில் பாட்னா பைரேட்ஸ் அணி 43 - 36 என்ற புள்ளிகள் கணக்கில் தெலுங்கு டைட்டன்ஸ் அணியை வீழ்த்தியது . புரோ கபடி லீக் சீசன் – 5 போட்டியின் 11 - வது ஆட்டத்தில் பாட்னா பைரேட்ஸ் அணி – தெலுங்கு டைட்டன்ஸ் இடையே ஐதராபாதில் நேற்று நடைபெற்றது . முதல் பாதி ஆட்டநேர முடிவில் 23 - 16 என்ற கணக்கில் முன்னிலை பெற்ற பாட்னா அணி , பின்னர் நடைபெற்ற 2 - வது பாதி ஆட்டத்தில் அசத்தலாக ஆடியதால் தொடர்ச்சியாக 11 புள்ளிகளை சேர்த்தது . எனினும் கடைசிக் கட்டத்தில் ஓரளவு புள்ளிகளைச் சேர்த்த தெலுங்கு டைட்டன்ஸ் அணியால் தோல்வியை தவிர்க்க முடியவில்லை . இறுதியில் பாட்னா பைரேட்ஸ் 43 - 36 என்ற புள்ளிகள் கணக்கில் வெற்றி கண்டது . பாட்னா தரப்பில் ரைடர் பிரதீப் நர்வால் 12 புள்ளிகளையும் , மானு கோயத் 10 புள்ளிகளையும் பெற்று தந்தனர் . தெலுங்கு டைட்டன்ஸ் தரப்பில் ராகுல் செளத்ரி 12 புள்ளிகளை எடுத்தார் . இந்த ஆட்டத்தின் தொடக்கம் முதலே பாட்னா அணி அபாரமாக ஆடியது . அதேசமயம் கேப்டன் ராகுல் செளத்ரியின் அபார ஆட்டத்தால் தெலுங்கு டைட்டன்ஸ் அணி இருமுறை சரிவிலிருந்து மீண்டது . எனினும் அந்த அணியால் வெற்றிப் பெற முடியவில்லை . இதன்மூலம் தெலுங்கு டைட்டன்ஸ் அணி தொடர்ச்சியாக 5 - வது தோல்வியை சந்தித்துள்ளது என்பது கொசுறு தகவல் .


பேட்டிங் , பௌலிங் ரெண்டிலேயும் அசத்துவேன் ! ! இந்திய அணியில் இடம்பெற்றுள்ள சாதனைத் தமிழன் வாஷிங்டன் சுந்தர் நெகிழ்ச்சி ! ! 18 வயதில் இந்திய கிரிக்கெட் அணியில் இடம் பெற்றுள்ள தமிழரான வாஷிங்டன் சுந்தர் , மொகாலியில் இன்று நடைபெறும் இலங்கைக்கு எதிரான போட்டியில் தனக்கு வாய்ப்பளிக்கப்பட்டால் பௌலிங் , பேட்டிங் என்று இரண்டிலும் அசத்தப்போவதாக தெரிவித்துள்ளார் . இந்தியா – இலங்கை அணிகளுக்கிடையே தற்போது ஒரு நாள் கிரிக்கெட் போட்டிகள் நடைபெறுகின்றன . இன்று மொகாலியில் இரு அணிகளுக்கிடையே இரண்டாவது ஒரு நாள் போட்டி நடைபெறவுள்ளது . இந்திய அணியில் இடம் பெற்றுள்ள கேதர் ஜாதவ் காயமடைந்ததால் தமிழகத்தை சேர்ந்த 18 ட்டே வயதான ஆல் - ரவுண்டர் வாஷிங்டன் சுந்தர் இந்திய அணியில் சேர்க்கப்பட்டுள்ளார் . ஆனால் இன்றைய ஆட்டத்தில் வாஷிங்டன் சுந்தருக்கு விளையாட வாய்ப்பு அளிக்கப்படுமா என்பது குறித்து இதுவரை முடிவு செய்யப்படவில்லை . இது குறித்து செய்தியாளர்களிடம் பேசிய வாஷிங்டன் சுந்தர் , எந்த ஒரு கிரிக்கெட் வீரருக்கும் இந்திய அணிக்காக விளையாடுவது தான் உச்சபட்ச கனவாக இருக்கும் . அதில் நானும் விதிவிலக்கல்ல என தெரிவித்துள்ளார் . ஆனால் 18 வயதிலேயே இந்திய அணிக்காக விளையாட வாய்ப்பு கிடைத்திருப்பது பெரிய விஷயம் என்றும் இதற்காக தான் கடினமாக உழைத்துள்ள்ளதாகவும் , கூறினார் . ஒரு சுழற்பந்து வீச்சாளராக தான் 10 ஓவர்கள் வீசுவதற்கு தயாராக இருக்க வேண்டியது அவசியம் என்றும் எந்த வரிசையிலும் என்னால் பேட்டிங்கில் பங்களிப்பை தர முடியும் என்றும்வாஷிங்டன் சுந்தர் தெரிவித்தார் .


டெங்கு காய்ச்சலை ஒழிக்க தனது தொகுதியில் அனைத்து ஏற்பாடுகளையும் ஆய்வு செய்ததோடு மக்கள் நலனில் அக்கறை இல்லாத முதலமைச்சர் எடப்பாடி தலைமையிலான அரசு ஒழிய வேண்டும் என திமுக செயல் தலைவர் ஸ்டாலின் தெரிவித்துள்ளார் . இதுகுறித்து அவர் வெளியிட்டுள்ள ஃபேஸ்புக் அறிக்கையில் கூறியிருப்பதாவதுஃஎனது கொளத்தூர் தொகுதியில் சட்டமன்ற தொகுதி மேம்பாட்டு நிதியில் நடைபெறும் பல்வேறு வளர்ச்சிப் பணிகளை நேரில் ஆய்வு செய்தேன் . கவுதமபுரம் பகுதியில் குடிசை மாற்று வாரியக் குடியிருப்புகள் பழுது பார்க்கும் பணிகளையும் நேரில் ஆய்வு செய்தேன் . பின்னர் , கொளத்தூர் சட்டமன்ற உறுப்பினர் தொகுதி மேம்பாட்டு உறுப்பினர் நிதியில் இருந்து நிதிஒதுக்கீடு செய்யப்பட்டு , வார்டு எண் 68க்கு உட்பட்ட கோபாலபுரம் பகுதியில் உள்ள சென்னை நடுநிலைப் பள்ளி மற்றும் வார்டு எண் 65க்கு உட்பட்ட சீனிவாசா நகரில் உள்ள சென்னை தொடக்கப் பள்ளி ஆகியவற்றில் அமைக்கப்பட்டுள்ள குடிநீர் சுத்திகரிப்பு இயந்திரங்களை நேரில் பார்வையிட்டு , பள்ளி மாணவ – மாணவியர் பயன்பாட்டுக்காக தொடங்கி வைத்தேன் . ஏற்கனவே தமிழகம் முழுவதும் டெங்கு காய்ச்சல் பரவி வரும் நிலையில் , சீனிவாசா நகரில் உள்ள லோகோ ஸ்கீம் 2வது தெருவில் தேங்கியிருந்த குப்பைகளை கண்டவுடன் கழக தோழர்களுடன் சென்று அகற்றினேன் . அதேபோல , ஜவகர் வீதி மற்றும் வில்லிவாக்கம் ரயில்வே இருப்புப்பாதை ஆகிய பகுதிகளில் தேங்கியிருந்த குப்பைகளை அகற்றும் பணியிலும் ஈடுபட்டேன் . அதேபோல் , பெரியார் அரசு மருத்துவமனையில் டெங்கு உள்ளிட்ட பல்வேறு காய்ச்சல்களினால் பாதிக்கப்பட்டு , சிகிச்சை பெற்று வரும் நோயாளிகளை நேரில் சந்தித்து , ஆறுதல் தெரிவித்து அவர்களுக்கு வழங்கப்படும் சிகிச்சை சரியானதாக உள்ளதா என்பது குறித்துக் கேட்டறிந்தேன் . முதலமைச்சரும் , அமைச்சர்களும் முன்னெச்சரிக்கை நடவடிக்கைகள் , மக்களின் உயிர் காக்கும் நடவடிக்கைகளை எடுக்காமல் அலட்சியமாக இருப்பதையும் சுட்டிக்காட்டி , டெங்கு காய்ச்சல் ஒழிய வேண்டுமென்றால் எடப்பாடி தலைமையிலான டெங்கு ஆட்சி ஒழிய வேண்டும் என்று உறுதிபட தெரிவித்தேன் . இவ்வாறு அவர் தெரிவித்துள்ளார் .


சென்னையில் உள்ள புகழ் பெற்ற திரையரங்குகளில் ஒன்று சத்தியம் சினிமாஸ் . இன்று வரை , முன்னணி நடிகர்கள் பலர் நடிக்கும் படங்களில் இசைவெளியீட்டு விழாக்கள் இங்கு தான் நடக்கிறது . மேலும் இது சென்னையின் ஒரு அடையாளம் என்றும் கூறலாம் . இந்நிலையில் தற்போது வெளியாகியுள்ள தகவலில் , தமிழகம் உள்பட தென்னிந்தியாவில் உள்ள சத்யம் சினிமாஸ் திரையரங்குகளின் 71.7 % பங்குகளை ரூ . 633 கோடிக்கும் , பி . வி . ஆர் நிறுவனத்தின் சில பங்குகளில் கொடுத்த வகையில் மொத்தம் ரூ . 850 , கோடிக்கும் சத்யம் சினிமாஸ் கைமாறியுள்ளதாக கூறப்படுகிறது . தமிழகம் , தெலுங்கனா , ஆந்திரா , கர்நாடகா , கேரளா மற்றும் மும்பை ஆகிய இடங்களில் சத்தியம் சினிமாஸ்க்கு மொத்தம் 76 திரையரங்குகள் உள்ளன . தற்போது பிவிஆர் நிறுவனத்திற்கு சத்தியம் சினிமாஸ் கைமாறி உள்ளதாக தகவல் வெளியாகியுள்ளது . ஏற்கனவே சென்னையில் பிவிஆர் நிறுவனத்தின் திரையரங்குகள் ஸ்கைவாக் , கிராண்ட் மால் , கிராண்டு கலாடா ஆகிய இடங்களில் செயல்பட்டு வருவது . மேலும் 1974ஆம் ஆண்டு சென்னையில் ஆரம்பிக்கப்பட்ட சத்தியம் சினிமாஸ்க்கு தற்போது 31 திரையரங்குகள் உள்ளது குறிப்பிடத்தக்கது .


பிரபல திரைப்பட பின்னணி பாடகர் உன்னி கிருஷ்ணன் பயன்படுத்தும் கிரெடிட் கார்டில் இருந்து ரூ . 1 . 34 லட்சத்தை மர்மநபர்கள் சுருட்டிவிட்டனர் . இதுதொடர்பாக அவர் போலீசில் புகார் அளித்துள்ளார் . பிரபல திரைப்ட பின்னணி பாடகர் உன்னிகிருஷணன் , கடந்த மாதம் மொரீஷியஸ் நாட்டுக்கு , நிகழ்ச்சி ஒன்றில் கலந்து கொள்வதற்காக சென்றார் . அங்கு , பண பரிவர்த்தனைக்காக அவரது கிரெடிட் கார்டை பயன்படுத்தியுள்ளார் . ஓட்டல் அறை , உணவு சாப்பிடுவது உள்பட பல்வேறு காரணங்களுக்காக பயன்படுத்தியுள்ளார் . அந்த கிரெடிட் கார்டு , அந்த நாட்டில் உள்ள எஸ் . ஆர் . எல் . என்ற வங்கியில் பெறப்பட்டது . உன்னிகிருஷ்ணன் பயன்படுத்திய கிரெடிட் கார்டை போலவே , மர்மநபர்கள் போலி கார்டு தயாரித்துள்ளனர் . அதன் மூலம் அந்நாட்டின் மதிப்பில் 2000 டாலர் வரை எடுத்துள்ளனர் . அதன் இந்திய மதிப்பு ரூ . 1 . 34 லட்சம் ஆகும் . இந்நிலையில் சமீபத்தில் சென்னை திரும்பிய அவர் , தனது வங்கி கணக்கை சரிபார்த்தார் . அப்போது , அவரது கிரெடிட் கார்டின் , ரகசிய எண் மற்றும் வங்கி கணக்கை அறிந்து கொண்ட மர்மநபர்கள் , போலி கிரெடிட் கார்டு மூலம் ரூ . 1 . 34 லட்சம் அபேஸ் செய்ததை கண்டு அதிர்ச்சியடைந்தார் . இதுகுறித்து சென்னை அண்ணாசாலை போலீசில் , உன்னிகிருஷ்ணன் புகார் செய்துள்ளார் . போலீசார் வழக்குப்பதிவு செய்து விசாரித்து வருகின்றனர் . இந்த வழக்கி விரைவில் சைபர் கிரைம் போலீசாரின் விசாரணைக்கு பரிந்துரைக்கப்படும் என கூறப்படுகிறது . தற்போது மத்திய அரசு இணையதளம் மூலம் பண பரிவர்தனை செய்யலாம் கூறி பல்வேறு நடைமுறைகளை அமல்படுத்தி வருகிறது . இதில் பணம் இல்லாமல் எந்த பொருளையும் பெற முடியும் , வாங்கலாம் என கூறி வந்தாலும் , அதிலும் பல சிக்கல்கள் உருவாகியுள்ளன . பல்வேறு நாடுகளுக்கு சென்று , பல அனுபவங்கள் பெற்ற பிரபல திரைப்பட பாடகரின் கிரெடிட் கார்டு போல் போலி கார்டை மர்மநபர்கள் தயாரித்து பணத்தை அபேஸ் செய்துள்ளனர் . ஆனால் , ஒன்றும் தெரியாத பாமர மக்களின் நிலை , இந்த கிரெடிட் கார்டு வந்த பிறகு , என்ன ஆகும் என்பது கேள்விக்குறியாக உள்ளது .


கெளதம் கார்த்திக் நடித்த ' இந்திரஜித் ' என்ற படத்தின் நாயகியும் இந்தி சீரியல் ஒன்றில் பார்வதி தேவியாகவும் நடித்து வருபவர் பிரபல நடிகை சோனாரிகா படோரியா . இவருக்கு மர்ம நபர் ஒருவர் கடந்த ஒரு வருடமாக செல்போனில் டார்ச்சர் கொடுத்து வந்துள்ளார் . முதலில் நடிகை சோனாரிகாவை தான் காதலிப்பதாகவும் , அவரை திருமணம் செய்து கொள்ள விரும்புவதாகவும் அந்த மர்ம நபர் மெசேஜ் அனுப்பியுள்ளார் . இதை பெரிதாக கண்டுகொள்ளாமல் அந்த நம்பரை சோனாரிகா பிளாக் செய்துவிட்டார் . ஆனால் தொடர்ந்து பல்வேறு எண்களில் இருந்து அவருக்கு காதல் மெசேஜ்கள் வந்து கொண்டே இருந்தது . அதனை அவர் கண்டுகொள்ளாததால் ஆபாச புகைப்படங்களை அனுப்பியுள்ளார் . இந்த நிலையில் இதுகுறித்து நடிகை சோனாரிகா காவல்நிலையத்தில் புகார் அளித்தார் . இந்த புகாரின் அடிப்படையில் போலிசார் விசாரணை செய்தபோது , அந்த மர்ம நபர் , கல்லூரி ஒன்றில் 2ஆம் ஆண்டு படித்து வரும் மாணவர் என்பதை கண்டுபிடித்து அவரை விசாரித்து வருகின்றனர் .


கவியரசரைப் பற்றி வாலி அளவுக்கு உயர்வாக யாரும் எழுதி–பேசிக் கேட்டிருக்க முடியாது . “கண்ணதாசனுக்கு நான் தாசன் . . . அவருக்கு நான் கூடப் பிறக்காத தம்பியாகத்தான் இன்னிக்கு வரைக்கும் நினைத்துக் கொண்டிருக்கிறேன் . என்னைத் தன் இளவல் என்று சொன்ன மாபெரும் கவிஞர் கண்ணதாசன் . கண்ணதாசன் சொன்ன அறிவுரைகளை இன்னைக்கும் நான் கடைப்பிடிக்கிறேன் . சொந்தப் படம் எடுக்காதேன்னார் . . நான்அதைச் செய்யவே இல்ல , ” என்றார் . ஒரு கட்டத்தில் வறுமை மிஞ்சி தற்கொலை செய்து கொள்ளலாமா என்ற எண்ணம் மேலோங்கியபோது , அவரை மீண்டும் வாழச் செய்தது கண்ணதாசனின் " மயக்கமா கலக்கமா " பாட்டுத்தான் . கண்ணதாசனின் நடையை நீங்கள் பின்பற்றி எழுதியதாகக் கூறப்பட்டபோது எப்படி உணர்ந்தீர்கள் என்று கேட்டதற்கு , “அதுல என்னய்யா தப்பு… என்னை தங்கத்தோடுதானே ஒப்பிடுகிறார்கள்… தகரத்தோடு இல்லையே . . . நான் கேட்டது , படிச்சதெல்லாம் கண்ணதாசனைத்தானே . அந்த பாதிப்பு இருக்கத்தானே செய்யும் . கண்ணதாசனைப் போலவே நான் எழுதுகிறேன் என்ற ஒப்பீடு எனக்கு சிறுமை அல்ல… பெருமை , ” என்றார் .


' பிரேமம் ' திரைப்படத்தின் மூலம் அனைத்து திரையுலகினரையும் திரும்பி பார்க்க வைத்தவர் , இளம் நடிகை அனுபமா பரமேஸ்வரன் . தமிழில் நடிகர் தனுஷுக்கு ஜோடியாக , ' கொடி ' படத்தில் நடித்தார் . இந்த திரைப்படம் கலவையான விமர்சனங்களை மட்டுமே பெற்றதால் . தமிழில் தொடர்ந்து நடிக்கக்கூடிய வாய்ப்புகள் சற்று குறைவாகவே தான் இவருக்கு கிடைத்து வருகிறது . ஆனால் , தெலுங்கில் தற்போது பிஸியாக நடித்து வருகிறார் . இந்நிலையில் இவர் தற்போது , நடிகர் ராமிற்கு ஜோடியாக நடித்து வரும் ' ஹலோ பிரேம கோஸம் ' என்ற படத்தில் நடிக்கும் போது இந்த படத்தில் முக்கிய கதாப்பாத்திரத்தில் நடிக்கும் பிரகாஷ்ராஜுக்கும் இவருக்கும் படப்பிடிப்பு தளத்தில் சண்டை வந்ததாக கூறப்பட்டது . ஆனால் இப்படி வெளியான தகவல் பொய் என்று , நிரூபிக்கும் விதத்தில் பிரகாஷ்ராஜுடன் இருப்பது போன்ற புகைப்படத்தை அனுபமா வெளியிட்டுள்ளார் . மேலும் சிலர் , திட்டமிட்டு இப்படியொரு வதந்தியை பரப்பிவருவதாக அனுபமா கவலையோடு உள்ளதாக கூறப்படுகிறது . மேலும் பிரகாஷ்ராஜ் எனக்கு தந்தை போன்றவர் , அவருடன் நான் ரகளை செய்ததாக வெளியான செய்தி கமெடியாக உள்ளது ' என கூறியுள்ளார் .


ஆஸ்திரேலியாவுக்கு எதிரான முதல் டெஸ்ட் போட்டி வரும் டிசம்பர் 6ம் தேதி தொடங்குகிறது . அதற்கு முன்னதாக ஆஸ்திரேலியா லெவன் அணியுடன் இந்திய அணி பயிற்சி போட்டியில் ஆடிவருகிறது . இந்த போட்டியில் ஆஸ்திரேலிய லெவன் அணி இந்திய அணிக்கு அதிர்ச்சியளித்தது . இந்த போட்டியில் முதலில் பேட்டிங் செய்த இந்திய அணியின் பிரித்வி ஷா , புஜாரா , கோலி , ரஹானே , ஹனுமா விஹாரி ஆகியோர் அரைசதம் அடித்தனர் . ரோஹித் சர்மா 40 ரன்கள் அடித்தார் . இதையடுத்து இந்திய அணி முதல் இன்னிங்ஸில் 358 ரன்களை குவித்தது . இதையடுத்து முதல் இன்னிங்ஸை ஆடிய ஆஸ்திரேலிய லெவன் அணி , இந்திய அணியின் பவுலிங்கை நேர்த்தியாக எதிர்கொண்டு ஆடியது . ஆஸ்திரேலிய லெவன் அணியின் தொடக்க வீரர்கள் டார்ஷி ஷார்ட் மற்றும் மேக்ஸ் பிரயாண்ட் ஆகிய இருவருமே அரைசதம் அடித்தனர் . ஷார்ட் 74 ரன்களும் பிரயாண்ட் 62 ரன்களும் குவித்தனர் . இதையடுத்து களமிறங்கிய ஜேக் கார்டர் 38 ரன்களும் ஒயிட்மேன் 35 ரன்களும் எடுத்து ஆட்டமிழந்தனர் . பரம் உப்பால் வெறும் 5 ரன்களிலும் ஜோநாதன் மெர்லோ 3 ரன்களிலும் நடையை கட்டினர் . அதனால் 234 ரன்களுக்கே 6 விக்கெட்டுகளை இழந்தது ஆஸ்திரேலிய லெவன் அணி . இதையடுத்து 7வது விக்கெட்டுக்கு ஜோடி சேர்ந்த ஹாரி நீல்சன் மற்றும் ஆரோன் ஹார்டி ஆகிய இருவரும் மிகச்சிறப்பாக ஆடி ரன்களை குவித்தனர் . இந்த ஜோடி 7வது விக்கெட்டுக்கு 180 ரன்களை குவித்து மிரட்டியது . இந்த விக்கெட்டை இந்திய பவுலர்களால் பிரிக்க முடியாமல் திணறினர் . ஒருவழியாக ஆரோன் ஹார்டியை 86 ரன்களில் வீழ்த்தினார் இஷாந்த் சர்மா . ஹார்டி ஆட்டமிழந்தாலும் மறுமுனையில் சிறப்பாக ஆடிய நீல்சன் சதமடித்தார் . எந்த இந்திய பவுலராலும் வீழ்த்த முடியாத நீல்சனை விராட் கோலி வீழ்த்தினார் . பின்வரிசை வீரர்களின் சிறப்பான ஆட்டத்தால் அந்த அணி முதல் இன்னிங்ஸில் 544 ரன்களை குவித்தது . இந்திய அணி முதல் இன்னிங்ஸில் 358 ரன்களை குவித்த நிலையில் , ஆஸ்திரேலிய லெவன் அணியே 544 ரன்களை குவித்தது . பயிற்சி போட்டியிலேயே இந்த அடி வாங்கிய இந்திய அணியின் நிலை , ஸ்மித்தும் வார்னரும் இல்லாவிட்டாலும் கூட மெயின் ஆஸ்திரேலிய அணியிடம் என்ன ஆகுமோ . . ?


இடைதேர்தல் அறிவிக்கப்பட்ட 3 தொகுதிகளில் அரவக்குறிச்சியில் மீண்டும் வாய்ப்பு அளிக்கப்பட்ட செந்தில் பாலாஜி , கே . சி பழனிச்சாமிக்கு மீண்டும் வாய்ப்பு வழங்கப்பட்டது எதிர்த்து உயர்நீதிமன்றத்தில் தடை கேட்டு தாக்கல் செய்த மனுவில் பதிலளிக்க தமிழக அரசு , தேர்தல் ஆணையம் , வேட்பாளர்கள் மற்றும் இரண்டு கட்சிகளும் பதிலளிக்க உயர்நீதிமன்றம் உத்தரவிட்டுள்ளது . கடந்த சட்டமன்ற தேர்தலில் தள்ளி வைக்கப்பட்ட தஞ்சை , அரவக்குறிச்சி மற்றும் உறுப்பினர் உயிர் இழந்ததால் தள்ளிவைக்கப்பட்ட திருப்பரங்குன்றம் தொகுதிக்கு வரும் நவம்பர் 19 ஆம் தேதி இடைதேர்தல் அறிவிக்கப்பட்டது . இதில் கடுமையான விமர்சனத்துக்குள்ளானதமிழகத்தில் கடந்த மே மாதம் 234 தொகுதிகளுக்கு சட்ட மன்ற தேர்தலில் நடைபெற்றது இதில் தஞ்சாவூர் , அரவக்குறிச்சி தொகுதிகளில் வாக்காளர் களுக்கு பணம் பட்டுவாடா செய்யபட்டதை அடுத்து இரண்டு தொகுதிகளுக்கு தேர்தல் நிறுத்திவைக்கப்பட்டது . இந்நிலையில் மீண்டும் இடை தேர்தல் நவம்பர் 19 ம் தேதி நடைபெறும் என தேர்தல் ஆணையம் அறிவித்தது . இதை தொடர்ந்து அதிமுக சார்பில் அரவக்குறிச்சி தொகுதில் நடைபெற கூடிய இடைதேர்தலில் அதிமுக சார்பில் செந்தில் பாலாஜி போட்டியிடுவதாக அறிவிக்கப்பட்டுள்ளது . மேலும் , திமுக சார்பில் மீண்டும் கே . சி . பழனிச்சாமியை வேட்பாளராகவும் போட்டி இட உள்ளனர் . அப்படி நடந்தால் மீண்டும் நியாயமான முறையில் தேர்தல் நடக்காது . எனவே அவர்கள் வேட்புமனுவை நிராகரிக்க வேண்டும் , அவர்களுக்கு கட்சியின் ஒதுக்கப்பட கூடாது , அவ்வாறு போட்டியிட்டால் பதிவான ஒட்டுகளை எண்ண கூடாது , மேலும் அவர்களது வேட்புமனுவை தேர்தல் ஆணையம் நிராகரிக்க வேண்டும் என கரூர் அய்யம்பாளையத்தை சேர்ந்த ராஜேந்திரன் என மனுதாக்கல் செய்துள்ளார் . கவுல் , ஆர் . மகாதேவன் ஆகியோர் கொண்ட முதல் அமர்வு முன்பு விசாரணைக்கு வந்தது . அப்போது மனு தாரர் தரப்பில் ஆஜாரான வழக்கறிஞர் ஜோதி , கடந்த தேர்தலின் போது அங்கு ஏராளமான பணம் கையப்படுத்துப்பட்டுள்ளது . வேட்பாளரின் மகனிடம் இருந்தே பணம் பறிமுதல் செய்யப்பட்டது . வரலாற்றில் முதல் முறையாக வேட்பாளர்கள் பணம் பட்டுவாடா செய்யப்பட்டததின் விளைவாக தேர்தலே ரத்து செய்யபட்டுள்ளது . இது போன்ற சூழ்நிலையில் மகாத்மா காந்தியே தேர்தலில் போட்டியிட்டால் டெபாசிட் கூட பெற முடியாது . எனவே குற்றப்பின்னணி உடையவர்களை தேர்தலில் போட்டியிட்டால் அவர்களது வேட்புமனுவை நிராகரிக்க வேண்டும் என்றார் . அப்போது தேர்தல் தேதி அறிவிக்கப்பட்டுள்ளதால் , நீதிமன்றம் தேர்தல் ஆணையத்தின் முடிவில் தலையிட்டு எந்த இடைக்கால உத்தரவும் பிறபிக்க முடியாது . இந்த வழக்கில் விரிவாக விசாரணை நடத்தப்பட இருப்பாதல் எதிர் மனுதாரர்களின் பதிலை கேட்டு பின்னர் முடிவு செய்யலாம் . இந்த வழக்கு தொடர்பாக தேர்தல் ஆணையம் , அதிமுக , திமுக , வேட்பாளராக அறிவிக்கப்பட்ட செந்தில் பாலாஜி , கே . சி . பழனிசாமி ஆகியோர் 2 வாரத்தில் பதிலளிக்க நோட்டீஸ் அனுப்ப உத்தரவிட்டு வழக்கை ஒத்தி வைத்து உத்தரவிட்டனர் .


உச்சநீதிமன்ற உத்தரவின் பேரில் , கர்நாடக சட்டமன்றத்தின் தற்காலிக சபாநாயகராக பாஜக எம் . எல் . ஏ போபாயாவை ஆளுநர் நியமித்துள்ளார் . கர்நாடகாவில் எந்த கட்சிக்கும் ஆட்சியமைக்க தேவையான பெரும்பான்மை கிடைக்கவில்லை . மஜத - விற்கு காங்கிரஸ் ஆதரவளித்தது . இரு கட்சிகளும் கூட்டணி அமைத்ததால் , ஆட்சியமைக்க தேவையான பெரும்பான்மை கிடைத்தது . எனவே இந்த கூட்டணி சார்பில் குமாரசாமி ஆட்சியமைக்க ஆளுநரிடம் உரிமை கோரினார் . அதேநேரத்தில் தனிப்பெரும் கட்சியான பாஜகவும் உரிமை கோரியது . தனிப்பெரும் கட்சியாக பாஜக உள்ளதால் , எடியூரப்பாவை ஆட்சியமைக்க அழைத்த ஆளுநர் வஜூபாய் வாலா , எடியூரப்பாவிற்கு முதல்வராக பதவி பிரமாணம் செய்து வைத்தார் . மேலும் பெரும்பான்மையை நிரூபிக்க 15 நாட்கள் அவகாசம் வழங்கினார் ஆளுநர் . போதிய பெரும்பான்மை இல்லாத எடியூரப்பா முதல்வராக பதவியேற்றதற்கு எதிர்ப்பு தெரிவித்து காங்கிரஸ் - மஜத சார்பில் தொடரப்பட்ட வழக்கின் விசாரணை இன்று நடைபெற்றது . இந்த வழக்கை விசாரித்த நீதிபதிகள் , பெரும்பான்மையை எடியூரப்பா நாளைக்கே நிரூபிக்க வேண்டும் . நாளை மாலை 4 மணிக்கு நம்பிக்கை வாக்கெடுப்பு நடத்தப்பட வேண்டும் . ரகசிய வாக்கெடுப்பு நடத்த அனுமதியில்லை . வெளிப்படையான வாக்கெடுப்பாகவே அமைய வேண்டும் . அதற்கு முன்னதாக தற்காலிக சபாநாயகரை நியமிக்க வேண்டும் என நீதிபதிகள் உத்தரவிட்டனர் . ஏ கே . ஜி . போபையாவை தற்காலிக சபாநாயகராக ஆளுநர் வஜூபாய் வாலா நியமித்துள்ளார் . விராஜ்பேட் தொகுதியில் வெற்றி பெற்றவர் போபையா . நாளை நடைபெற உள்ள நம்பிக்கை வாக்கெடுப்பை இவர் நடத்துவார் . இவர் ஏற்கனவே கடந்த 2009ம் ஆண்டு முதல் 2013ம் ஆண்டுவரை சபாநாயகராக இருந்தவர் . இந்நிலையில் , போபையாவை தற்காலிக சபாநாயகராக நியமித்தது சட்டமன்ற மரபுகளுக்கு எதிரானது என காங்கிரஸ் கட்சி எதிர்ப்பு தெரிவித்துள்ளது .


தமிழக பொறுப்பு ஆளுநர் வித்யாசாகர் ராவ் சென்னை வந்துள்ள நிலையில் அவரை சந்திக்க சமூக ஆர்வலர் டிராபிக் ராமசாமிக்கிற்கு அனுமதி மறுக்கப்பட்டதை கண்டித்து , அவர் தற்கொலை மிரட்டல் விடுத்துள்ளார் . தமிழக அரசியலில் பரபரப்பான சூழல் நிலவி வருகிறது . இந்த நிலையில் , ஆளுநர் வித்யாசாகர் ராவ் சென்னை வந்துள்ளார் . ஆளுநரை இன்று சந்தித்த எதிர்கட்சி துணைத் தலைவர் துரைமுருகன் , மைனாரிட்டி அரசு நீடிக்கக் கூடாது என்றும் நம்பிக்கை வாக்கெடுப்பு நடத்தக்கோரியும் அவர் கோரிக்கை விடுத்திருந்தார் . அவரின் கோரிக்கைக்கு உரிய நடவடிக்கை எடுக்கப்படும் என்று ஆளுநர் தெரிவித்ததாக , துரைமுருகன் செய்தியாளர்களிடம் கூறியிருந்தார் . இந்த நிலையில் சமூக ஆர்வலர் டிராபிக் ராமசாமி , ஆளுநரை சந்திக்க அனுமதி கேட்டதாக தெரிகிறது . அவருக்கு அனுமதி மறுக்கப்பட்ட நிலையில் , சென்னையில் உள்ள தனது அலுவலக மாடியில் நின்று கொண்டு தற்கொலை மிரட்டல் விடுத்துள்ளார் . இதனால் அப்பகுதியில் பரபரப்பு ஏற்பட்டுள்ளது .


நடிகரும் , எம்எல்ஏவுமான கருணாஸ் கடந்த 16ம் தேதி சென்னை வள்ளுவர் கோட்டத்தில் நடந்த ஆர்ப்பாட்டத்தில் கலந்து கொண்டார் . அப்போது , முதலமைச்சர் எடப்பாடி பழனிசாமி , அவரை கண்டு பயப்படுவதாக கூறினார் . மேலும் , காவல்துறை அதிகாரி ஒருவரை , முடிந்தால் காக்கிச்சட்டையை கழற்றிவிட்டு நேருக்கு நேர் மோதிப்பார்க்கும்படி சவால் விடுத்தார் . ஜாதி ரீதியான பல்வேறு சர்ச்சை கருத்துக்களை அவர் பேசிய பேசிய வீடியோ சமூக வலைதளங்களில் வைரலாக பரவி பரபரப்பை ஏற்படுத்தியது . இதைதொடர்ந்து , முதல்வர் மற்றும் காவல்துறை அதிகாரியை அவதூறாக பேசியதாக கருணாஸ் மீது நுங்கம்பாக்கம் போலீசில் புகார் அளிக்கப்பட்டது . இதையொட்டி , யூ டியூப்பில் வெளியான வீடியோவை ஆதாரமாக கொண்டு 8 பிரிவுகளின் கீழ் கருணாஸ் மீது போலீசார் வழக்குகள் பதிவு செய்துள்ளனர் . இதையொட்டி , கருணாஸ் எப்போது வேண்டுமானாலும் கைது செய்யப்படலாம் என தகவல் பரவியது . இதனால் , கருணாஸ் தலைமறைவாகியுள்ளதாக போலீசார் தெரிவித்துள்ளனர் . அவரை பிடிக்க 3 தனிப்படைகள் அமைக்கப்பட்டுள்ளதாகவும் போலீஸ் உயரதிகாரிகள் தெரிவித்துள்ளனர் . இந்நிலையில் , ஏசியாநெட் தமிழ் சார்பில் எம்எல்ஏ கருணாஸை தொடர்பு கொண்டோம் . அப்போது அவரது உதவியாளர் முத்து , செல்போனை எடுத்து பேசினார் . அதில் , கருணாஸ் தலைமறைவாகியதாக தகவல் பரவியதே என கேட்டதற்கு , அவர் என்ன தவறு செய்தார் தலைமறைவாக இருப்பதற்கு . யாருக்கும் பயப்பட தேவையில்லை . இன்னும் சிறிது நேரத்தில் பத்திரிகையாளர் சந்திப்பு நடக்க இருக்கிறது . நீங்களும் அதில் கலந்து கொள்ளுங்கள் என கூறி , இணைப்பை துண்டித்துவிட்டார் .


கண்ணீர் மல்க கண்ணீர் அஞ்சலி போஸ்டர் ஒட்டிய சிம்பு . . ! ஏன் தெரியுமா . . ? தேனாம்பேட்டையில் நேற்று . . . பேனர் வைக்கும் தகராறில் தன்னுடைய தீவிர ரசிகனான மதன் வெட்டி கொள்ளப்பட்டு உள்ளார் தேனாம்பேட்டை குடிசை பகுதியை சேர்ந்தவர் மதன் . இவர் ஒரு பாடகர் . இவர் நடிகர் சிம்புவின் தீவிர ரசிகர் சிம்பு ரசிகர் மன்றத்திலும் உறுப்பினராக இருந்து பணியாற்றிவர் . இந்நிலையில் கடந்த வாரம் ஒரு திருமணத்திற்காக பேனர் வைக்கும் போது அந்த பகுதி இளைஞருக்கும் , மதனுக்கும் தகராறு ஏற்பட்டதில் , மதன் அந்த இளைஞர்களால் வெட்டி கொல்லப்பட்டர் அப்போது நடிகர் சிம்பு தான் நடித்து வரும் செக்க சிவந்த வானம் என்ற படபடப்பிடிப்புக்க துபாயில் இருந்தார் . அப்போது இந்த செய்தியை சிம்புக்கு தெரிவிக்கப் பட்டு உள்ளது . உடனே பெரும் அதிர்ச்சிக்கு ஆளான நடிகர் சிம்பு , அங்கிருந்து தனது அப்பாவுக்கு போன் செய்து , மதன் குடும்பத்தாருக்கு ஆறுதல் கூற வைத்தார் . பின்னர் , இந்தியா வந்ததும் நேற்று இரவு தேனாம்பேட்டையில் தனது ரசிகனின் அஞ்சலை போஸ்டரை சுவரில் ஒட்டினர் . தனக்காக பேனர் வைக்க நினைத்த ரசிகனுக்கு கண்ணீர் அஞ்சலி போஸ்டர் வைக்கும் நிலை வந்துவிட்டததே என மிகவும் கலங்கி உள்ளார் சிம்பு . சமீபத்தில் சிம்புவின் நடத்தையில் பல மாற்றங்கள் காணப்பட்டு வரும் நிலையில் , இது போன்ற சம்பவங்கள் மூலம் மேலும் மேலும் சிம்புவை ஒரு புதிய கோணத்தில் மக்கள் பார்கின்றனர் .


‘சமூக நலன் சார்ந்து நல்ல விஷயங்களைச் செய்ய விரும்பும் என்னை கமலும் ரஜினியும் சந்திக்க விரும்பவில்லை . இவர்களிடம் எப்படி நல்ல அரசியலை எதிர்பார்க்கமுடியும் என்று கேள்வி எழுப்புகிறார் பிரபல ஒளிப்பதிவாளர் சுரேஷ் மேனன் . ரேவதியின் முன்னாள் கணவரும் , இந்தியாவின் முன்னணி ஒளிப்பதிவாளர்களில் ஒருவரும் , இயக்குநருமான சுரேஷ் மேனன் நேற்று பத்திரிகையாளர்கள் முன்னிலையில் இதைத் தெரிவித்தார் . " 40 வருடங்களுக்கு மேலாக சினிமாவில் பணியாற்றி வருகிறேன் . உதவி ஒளிப்பதிவாளர் வேலையில் ஆரம்பித்து , இயக்குனர் , நடிகர் என எல்லா வேலைகளையும் செய்துவிட்டேன் . சினிமா பணிகள் ஒருபக்கம் இருந்தாலும் , சமூக நலன் சார்ந்த பணிகளிலும் நான் ஈடுபட்டு வருகிறேன் . குறிப்பாக சொல்ல வேண்டும் என்றால் , சென்னை ராஜ்பவன் கிண்டி சாலையில் போக்குவரத்து நெரிசலை குறைக்க , அந்த பாதையை ஒருவழி சாலையாக மாற்ற ஆலோசனை தந்தேன் . அதன் அடிப்படையில் தான் அங்கு போக்குவரத்து மாற்றப்பட்டது . இதுபோல நிறைய இலவச ஆலோசனைகள் அளித்து வருகிறேன் . இதனால் என்னை அவ்வப்போது தலைமை செயலகத்தில் பார்க்கலாம் . இந்த வேலைகளால் பொருளாதார ரீதியாக எனக்கு எந்த பயனும் ஏற்படப்போவதில்லை . ஆனால் ஒரு மன திருப்திக்காக இதனை செய்து வருகிறேன் . இவையல்லாமல் சமூக நலன் சார்ந்து பல்வேறு விஷயங்களை செய்து வருகிறேன் . இது தொடர்பான சில ஆலோசனைகளுடன் பிரதமரை சந்திக்க நேரம் கேட்டேன் . ஆனால் கிடைக்கவில்லை . சரி அவர் போகட்டும் அரசியலில் ஈடுபட ஆர்வமாக இருக்கிறார்களே என்ற எண்ணத்தில் ரஜினி , கமலை சந்திக்கவும் நேரம் கேட்டேன் . ஆனால் அவர்களுக்கும் என்னை சந்திக்க விருப்பமில்லை . இதற்கு கூட நேரமில்லாத இவர்கள் என்ன அரசியல் செய்துவிடப்போகிறார்கள் என்பது எனக்குப் புரியவில்லை’என்கிறார் சுரேஷ் மேனன் .


தமிழகத்தில் மின்வெட்டு பிரச்சனையே இல்லை என முழு பூசணிக்காயை சோற்றில் மறைப்பது போல அமைச்சர் வேலுமணி தெரிவித்துள்ளார் . கடந்த சில நாட்களாக அடிக்கடி சென்னையின் பல பகுதிகளில் மின்சாரம் துண்டிக்கப்பட்டு வருகிறது . இதனால் பொதுமக்கள் பலரும் சிரமத்திற்கு ஆளாகி வருகின்றனர் . இதனிடையே சென்னைக்கு மின்சாரம் வழங்கி வரும் வட சென்னை அனல்மின் நிலையத்திற்கு கட்ட வேண்டிய மின் கட்டண பாக்கியை தமிழக அரசு செலுத்தாததால் மின் இணைப்பு துண்டிக்கபட்டுள்ளதாக கூறப்படுகிறது . ஆனால் மின்சாரத்துறை அமைச்சர் தங்கமணி இதற்கு மறுப்பு தெரிவித்துள்ளார் . அதற்கும் மின்தடைக்கும் சம்பந்தம் இல்லை எனவும் மின்தடை சீர்செய்யபட்டுள்ளது எனவும் தெரிவித்துள்ளார் . நேற்று இரவு கூட சென்னையின் பல பகுதிகள் இருளில் மூழ்கியது . தற்போது வரை மின்தடை நீங்கவில்லை என பொதுமக்கள் குற்றம் சாட்டுகின்றனர் . இந்நிலையில் , தமிழகத்தில் மின்வெட்டு பிரச்சனையே இல்லை என முழு பூசணிக்காயை சோற்றில் மறைப்பது போல அமைச்சர் வேலுமணி தெரிவித்துள்ளார் .


தமிழில் நடிகர் நானி நடித்த ' ஆஹா கல்யாணம் ' படத்தில் நடித்தவர் நடிகை ' வாணி கபூர் ' . நல்ல உயரம் மற்றும் உடல் கட்டு கொண்ட நடிகை என்பதால் இவர் கோலிவுட் திரையுலகில் அடுத்த சிம்ரன் என்கிற இடத்தை பிடிப்பார் என எதிர்பார்க்கப்பட்டது . ஆனால் இவர் பாலிவுட் திரையுலகில் கவனம் செலுத்த துவங்கியதால் , பாலிவுட் திரையுலகில் நடிக்க வந்த படங்களை தவிர்த்து விட்டார் . இவர் தன்னுடைய அழகை மேம்படுத்திக்கொள்ள பிளஸ்டிக் சர்ஜரி செய்துள்ளார் . ஆனால் இந்த சர்ஜரியால் இவருடைய அழகு முற்றிலும் போய் விட்டது என பாலிவுட் வட்டாரத்தில் கூறப்படுகிறது . இவர் தாராளமாக கவர்ச்சி காட்ட தயாராக இருந்தும் இவருக்கு பட வாய்புகள் மட்டும் கிடைக்க வில்லை . இது குறித்து அவரிடம் யாராவது கேட்டால் . " நான் பிளஸ்டிக் சர்ஜரி எதுவும் செய்துக்கொள்ள வில்லை . உடல் எடையை குறைக்க சில பயிற்சிகள் மேற்கொண்டேன் உடல் எடையுடன் முகத்தில் சிறு மாற்றம் ஏற்பட்டு விட்டது என கூறி சமாளித்து வருகிறாராம் . சமீபத்தில் கூட இவர் கவர்ச்சியின் உச்சத்தில் ஒரு போட்டோ ஷூட் நடத்தினார் எனபது குறிப்பிடத்தக்கது .


காங்கிரஸ் கட்சி ஒரு பக்கம் , தி . மு . க . , வுடன் உறவை தொடரும் அதே நேரத்தில் மக்கள் நீதி மய்யம் கட்சியுடன் கூட்டணி அமைக்கவும் , மறைமுக முயற்சி மேற்கொண்டுள்ளது . தி . மு . க . , மீது கடுப்பில் உள்ள கமலும் , காங்கிரஸ் இழுப்புக்கு சாயத் துவங்கியுள்ளார் . இதனிடையே மக்கள் நீதி மையம் கட்சித் தலைவர் கமல்ஹாசன் , ரகசிய பயணமாக டெல்லி சென்று , காங்கிரஸ் தலைவர் , ராகுலை சந்தித்து பேசியுள்ளார் . இந்த சந்திப்பு காரணமாக , காங்கிரஸ் மேல் திமுக செம கடும்பில் உள்ளது . அதே நேரத்தில் நாடாளுமன்றத் தேர்தலில் ஒற்றை இலக்கத்தில்தான் காங்கிரஸ் கட்சிக்கு சிட் ஒதுக்க முடியும் என்று திமுக கறாராக சொல்லிவிட்டதால் காங்கிரஸ் கட்சியும் கடுப்பில் உள்ளது . இதைத்தொடர்ந்து தான் தமிழக காங்கிரஸ் தலைவர்கள் கமல்ஹாசனை கண்ணைமூடிக் கொண்ட ஆதரிக்க தயாராகிவிட்டனர் . , தமிழக , காங்கிரஸ் . , தலைவர் திருநாவுக்கரசர் இது குறித்து வெளிப்படையாக பேசத் தொடங்கிவிட்டார் . திமுகவை விட்டு விலகி வந்தால் தான் , காங்கிரசுடன் கூட்டணி ' என , கமல் நிபந்தனை விதித்துள்ள தகவல் தெரிய வந்து உள்ளது . ஏற்கனவே , காங்கிரசுடனான உறவில் , அதிருப்தி அடைந்துள்ள , திமுகவினர் , இப்போது , கமல் நிபந்தனையால் , கடும் அதிர்ச்சி அடைந்து உள்ளனர் . இந்நிலையில் , நேற்று முன் தினம் , திடீரென்று டெல்லி சென்ற கமல் , அங்கு , ராகுலை ரகசியமாக சந்தித்துப் பேசினார் . இந்நிலையில் , சிவகங்கையில் , நேற்று திருநாவுக்கரசர் அளித்த பேட்டியில் , ' ' கமல் வருகையை , நாங்கள் வரவேற்கிறோம் . அதே நேரத்தில் , தி . மு . க . , வை விட்டு விலக வேண்டும் என்று , அவர் நிபந்தனை விதிப்பது , அவரது தனிப்பட்ட விருப்பம் . தி . மு . க . , வுட னான கூட்டணி தொடர்கிறது என்று தெரிவித்துள்ளார் . கூட்டணியில் தொடரும இந்த குழப்பத்தை தீர்ப்பதற்கு காங்கிரஸ் கட்சி என்ன செய்யப் போகிறது என்பது தற்போது மில்லியின் மாலர் கேள்வியாக உள்ளது .


கோலிவுட் திரையுலகில் தனக்கென மாஸ் ரசிகர்கள் கூட்டத்தை வைத்திருப்பவர் நடிகர் அஜித் . இவருக்கு உள்ள ரசிகர்கள் கூட்டத்தின் பலம் . . . அஜித் படத்தை பற்றி ஏதேனும் தகவல்கள் வரும் போது தான் பார்க்க முடியும் . பொதுவாக நடிகர்களின் படங்கள் வந்தால் தான் , ரசிகர்கள் பாலபிஷேகம் செய்வார்கள் , ஆனால் அஜித் படத்தின் பர்ஸ்ட் லுக் போஸ்டர் வெளியானால் கூட அதற்கும் பட்டாசு வெடித்து , பாலபிஷேகம் செய்து விடுவார்கள் அஜித் ரசிகர்கள் . இந்நிலையில் அஜித்துடன் நடித்த போது ஏற்பட்ட அனுபவம் குறித்து பேசியுள்ள நடிகை சரண்யா பொன்வண்ணன் , அஜித் உண்மையில் தன்னுடைய மகன் போன்றவர் என கூறி பூரித்துள்ளார் . மேலும் அவரிடம் யார் எது கூறினாலும் அதனை , மிகவும் அமைதியாக அமர்ந்து கேட்பார் . அதே போல் ஒரு விஷயத்தில் எங்கள் இருவருக்குமே ஒரு ஒற்றுமை உள்ளது . நாங்கள் இருவருமே பிரியாணி செய்தால் நல்ல டேஸ்ட் வரும் . அவர் ஒருமுறை அவருடைய கையாலேயே பிரியாணி செய்து எனக்கு பரிமாறினார் . அதே போல் அவருக்கு ஒரு நாள் நானும் பரிமாற வேண்டும் என்கிற ஆசை உள்ளது அது இப்போது வரை நிறைவேறவில்லை என்பது சோகம் . எப்போதும் நான் சொல்லுவதை ஒரு குழந்தை கேட்பது போல் கேட்பார் அதையெல்லாம் வைத்து பார்த்தால் அவரும் எனக்கு ஒரு குழந்தை என கூறியுள்ளார் நடிகை சரண்யா பொன்வண்ணன் .


ரஜினிகாந்த் அரசியலுக்கு வருவது நிச்சயம் எனவும் , காந்திய வழியில் தான் அவரது அரசியல் பாதை எனவும் , ரஜினியின் அரசியலுக்கு காந்திய மக்கள் இயக்கம் துணை நிற்கும் என தமிழருவி மணியன் தெரிவித்துள்ளார் . ரஜினிகாந்த் அரசியலுக்கு வருவாரா , வந்தால் எந்த கட்சியுடன் கூட்டணி சேருவார் , அல்லது தனிக்கட்சி தொடங்குவாரா , மக்கள் அவரை ஏற்று கொள்வார்களா என்று தான் தற்போது தமிழகத்தில் அனைவரது வாயும் அசை போடுகிறது . தமிழகத்தில் நடைபெற்று வரும் அசாதாரண சூழ்நிலையில் ரஜினிகாந்தின் அரசியல் ஆசைக்கு பலரும் ஆதரவும் எதிர்ப்பும் தெரிவித்து வருகின்றனர் . இந்நிலையில் காந்திய மக்கள் இயக்கத்தின் தமிழருவி மணியன் திருப்பூரில் செய்தியாளர்களை சந்தித்தார் . அப்போது அவர் கூறியதாவது : ஆற்று மணல் , தாது மணல் , கிரானைட் கற்களை அரசே விற்க வேண்டும் . இதன்மூலம் அரசிற்கு 30 ஆயிரம் கோடி ரூபாய் வருவாய் கிடைக்கும் . மதுக்கடை நடத்துவதால் மாவட்ட ஆட்சியாளர்களுக்கு மறைமுகமாக வருவாய் கிடைக்கிறது . தமிழகத்தில் விற்பனை வரி 100 சதவீதம் வசூலிக்கபடுவதில்லை . விற்பனை வரி வசூலில் ஊழல் நடக்கிறது . காந்திய மக்கள் இயக்கத்தின் யோசனையை அரசு கேட்டிருந்தால் 50 ஆயிரம் கோடி ரூபாய் கிடைத்திருக்கும் . தமிழகத்தில் பூரண மதுவிலக்கு கொண்டு வருவதில் அரசுக்கு என்ன பிரச்சனை ? ஊழலை தடுப்பதற்கான முதல் முயற்சி லோக் ஆயுத்தா . லோக் ஆயுத்தா அமைப்பை தமிழக அரசு அமைக்க வேண்டும் . மதுக்கடைகளுக்கு எதிராக மக்கள் எழுச்சி புரட்சிகரமான கட்டத்துக்கு வந்துள்ளது . தேவதூதன் வருவாரா என்ற நிலை தமிழகத்தில் நிலவி வருகிறது . அதிமுக இரண்டு அணியாக உடைந்து சிதறி விட்டது . அதிமுக இரு அணிகளும் ஊழல் மலிந்த அமைப்புகளாக உள்ளன . ரஜினிகாந்த் அரசியலுக்கு வருவது நிச்சயம் . ஊழலற்ற அரசை உருவாக்க நினைக்கிறார் ரஜினிகாந்த் . காந்திய வழியில் நடக்க விரும்புவதாக ரஜினி தன்னிடம் கூறினார் . ரஜினியின் அரசியலுக்கு காந்திய மக்கள் இயக்கம் துணை நிற்கும் . இவ்வாறு அவர் கூறினார் .


உத்தர பிரதேச மாநில அணியில் மீண்டும் சேர வேண்டுமென்றால் , பாலுறவுக்கு பெண்களை தயார் செய்து தர வேண்டும் என்று ஐபிஎல் தலைவர் ராஜீவ் சுக்லாவின் உதவியாளர் கேட்டதாக இளம் வீரர் ஒருவர் குற்றம்சாட்டியுள்ள சம்பவம் பெரும் பரபரப்பை ஏற்படுத்தியுள்ளது . ஐபிஎல் தலைவராக இருப்பவர் ராஜீவ் சுக்லா . இவரது உதவியாளர் முகமது அக்ரம் சைஃபி . உத்தர பிரதேசத்தை சேர்ந்த இளம் கிரிக்கெட் வீரர் ராகுல் சர்மா என்பவர் , தன்னை மீண்டும் உத்தர பிரதேச மாநில அணியில் சேர்த்துக்கொள்ள டெல்லியில் உள்ள நட்சத்திர ஹோட்டலுக்கு பெண்களை அனுப்பிவைக்குமாறு கேட்டதாக , அக்ரம் சைஃபி மீது குற்றம்சாட்டியுள்ளார் . இதுதொடர்பான ஆடியோ பதிவு ஒன்றை இந்தி சேனல் ஒன்று வெளியிட்டுள்ளது . இந்த சம்பவம் பெரும் பரபரப்பை ஏற்படுத்தியுள்ளது . ராஜீவ் சுக்லாவின் உதவியாளர் முகமது அக்ரம் சைஃபி , பிசிசிஐ - யில் ஊதியம் பெறும் பணியாளராக உள்ளார் . எனினும் அவர் , உத்தர பிரதேச மாநில கிரிக்கெட் கிரிக்கெட் சங்கத்தில் அக்ரம் சைஃபி எந்த பொறுப்பிலும் இல்லை . எனினும் சங்கத்தில் அவர் செல்வாக்கு மிக்கவராக உள்ளார் . அதை பயன்படுத்தி இதுபோன்ற செயலில் ஈடுபட்டதாக குற்றம்சாட்டப்படுகிறது . எனினும் தன் மீதான குற்றச்சாட்டை மறுத்துள்ளார் அக்ரம் சைஃபி . இதுதொடர்பாக விளக்கமளித்துள்ள அக்ரம் சைஃபி , எனக்கு பெண்களை அனுப்பிவைத்ததாக ராகுல் சர்மா கூறுவது பொய் . அப்படி செய்திருந்தால் அவர் அணியில் ஆடுவது சரியா ? கிடையாது . ராகுல் சர்மா மாநில அணியிலோ ஜூனியர் அணியிலோ ஆடியது கிடையாது . நான் ராஜீவ் சுக்லா போன்ற பெரிய நபர்களுடன் பணிபுரிவதால் பல பகுதிகளிலிருந்தும் என் மீது தாக்குதல் நடத்தப்படுகிறது . என் மீதான குற்றச்சாட்டுகளில் 15 நபர்களுக்கு தொடர்பிருக்கிறது . அப்படியே இருந்தாலும் கூட , 2015ம் ஆண்டு நடந்ததாக கூறப்படும் இந்த சம்பவம் குறித்து அப்போதே சொல்லாமல் இப்போது குற்றம்சாட்டப்படுவதன் காரணம் என்ன ? என கேள்வி எழுப்பியுள்ள ராஜீவ் சுக்லா , தன் மீதான குற்றச்சாட்டை மறுத்துள்ளார் .


கடந்த புதன்கிழமையன்று மாலை ஜெய்பூர் மாநிலத்தில் உள்ள சக்தி நகரைச் சேர்ந்த மூன்று சிறுவர்கள் காணாமல் போனதாக அங்குள்ள காவல் நிலையத்தில் புகார் அளிக்கப்பட்டுள்ளது . பல்வேறு காரணங்களுக்காகக் குழந்தைகள் மற்றும் சிறுவர்கள் கடத்தப்படுவதால் , எந்தவித அசம்பாவிதமும் நடைபெறுவதற்கு முன்னர் குழந்தைகளைக் காப்பாற்ற போலீஸார் விரைந்து தேடுதல் பணியில் ஈடுபட்டிருந்தனர் . இந்நிலையில் குழந்தைகள் மூவரும் ஜோட்வாரா பகுதியில் உள்ள ஒரு கோயில் அருகே கண்டுபிடித்து அவர்களை பெற்றோர்களிடம் ஒப்படைத்துள்ளனர் . குழந்தைகள் காணாமல் போனதற்கான காரணம் குறித்து விசாரித்த காவல்துறையினர் பெரும் அதிர்ச்சியில் ஆழ்ந்தனர் . இதுகுறித்து துணைக்காவல் அதிகாரி குரு சாத் செய்தியாளர்களிடம் கூறும்போது , 3 சிறுவர்களை காணவில்லை என்ற தகவல் நேற்றிரவு காவல் நிலையத்துக்குக் கிடைத்தது . அதிலிருந்து இரவு முழுவதும் குழந்தைகளைத் தேடும் பணியில் பல தரப்பு காவல் படையினரும் இரவு முழுக்க ரோந்து பணியில் ஈடுபட்டனர் . குழந்தைகள் கிடைத்தப் பின்னர் அவர்களிடம் விசாரணை மேற்கொண்டபோது சிறுவர்கள் மூன்றுபேரும் பாகுபலி 2 திரைப்படத்தைக் காண திரையரங்குச் சென்றுள்ளனர் . ஆனால் , மூன்று பேருக்கும் டிக்கெட் கிடைக்காமல் வீட்டுக்குத் திரும்ப முயற்சி செய்துள்ளனர் . ஆனால் சிறுவர்கள் வழி தெரியாமல் தவித்துள்ளனர் . 8 முதல் 13 வயதுடைய இந்த மூன்று சிறுவர்களில் இருவர் சகோதரர்கள் , ஒரு சிறுவன் அவர்களின் நண்பன் . மூவரும் தற்போது அவர்களின் வீடுகளில் பத்திரமாக சேர்க்கப்பட்டுள்ளனர் என்று தெரிவித்தார் .


நடிகர் கமலஹாசன் எதைச் செய்தாலும் சரியாகத்தான் செய்வார் என்றும் , அமைச்சர்களுக்கும் அவருக்குமான பிரச்சனையில் தமிழ் திரையுலகமே அவருக்குப் பின்னால் நிற்கும் என்றும் நடிகர் விஷால் தெரிவித்துள்ளார் . இது தொடர்பாக செய்தியாளர்களிடம் பேசிய நடிகர் விஷால் , அமைச்சர்களுக்கும் நடிகர் கமல்ஹாசனுக்கும் இடையே வார்த்தைப்போர் நடந்து வருகிறது . இது குறையும் என்று எதிர்பார்க்கிறேன் என தெரிவித்துள்ளார் . கமல்ஹாசன் தெளிவானவர் . விஷயங்கள் தெரிந்தவர் . கமல்ஹாசன் ஒரு நடிகர் என்பதால் அவருக்கு ஏதேனும் பிரச்சினை வந்தால் நடிகர் சங்கம் அவருக்கு துணையாக இருக்கும் என்று தெரிவித்தார் . ரஜினிகாந்தும் , கமல்ஹாசனும் அரசியல் கட்சி ஆரம்பித்தால் யாருக்கு ஆதரவு ? என்று என்னிடம் கேட்கப்படுகிறது . இருவரும் அரசியலுக்கு வருவதுபற்றி வெளிப்படையாக அறிவிக்கவில்லை அப்படி அறிவித்தால் , அரசியலுக்கு வந்தால் யாருக்கு ஆதரவு ? என்று சொல்கிறேன் என்றும் விஷால் தெரிவித்தார் . சினிமாவுக்கு 30 சதவீதம் கேளிக்கை வரி விதித்தால் திரையுலகுக்கு பெரிய பாதிப்பு ஏற்படும் . எனவே இந்த வரியை ரத்து செய்ய வேண்டும் என்று அரசிடம் வற்புறுத்தி இருக்கிறோம் . வருகிற 24 - ந்தேதி இதுகுறித்து அரசு குழுவினருடன் மீண்டும் பேச்சு வார்த்தை நடக்க உள்ளது . அப்போது எங்களுக்கு சாதகமான முடிவு ஏற்படும் என்று எதிர்பார்க்கிறோம் என்றும் விஷால் தெரிவித்தார் . தியேட்டர்களில் டிக்கெட் கட்டணம் , உணவு பண்டங்கள் கட்டணம் , பார்க்கிங் கட்டணம் என்று படம் பார்க்க வருபவர்கள் அதிகம் செலவிட வேண்டி உள்ளது . கட்டணங்களை குறைத்து ரசிகர்கள் அதிகமாக படம் பார்க்க வருவதற்கான ஏற்பாடுகளை செய்ய வேண்டும் என்றும் விஷால் கூறினார் .


இந்தியா வெஸ்ட் இண்டீஸ் அணிகளுக்கு இடையேயான ஒருநாள் தொடர் இன்று தொடங்குகிறது . முதல் ஒருநாள் போட்டி கவுகாத்தியில் இன்று நடக்கிறது . இந்த தொடரில் இந்திய அணியில் நிலவும் மிடில் ஆர்டர் பிரச்னைக்கு தீர்வு காணும் முனைப்பில் இந்திய அணி உள்ளது . உலக கோப்பைக்கு இன்னும் ஓராண்டுக்கும் குறைவாகவே உள்ளதால் , மிடில் ஆர்டர் பிரச்னைக்கு தீர்வுகாண இந்த தொடர் முக்கியமானதாக அமையும் . முதல் மூன்று இடங்களில் ரோஹித் , தவான் , கோலி உறுதி . இவர்கள் நல்ல மூவருமே நல்ல ஃபார்மில் உள்ளனர் . ஐந்து மற்றும் ஆறாவது இடங்களில் முறையே தோனி மற்றும் ஹர்திக் பாண்டியா ஆகிய இருவரும் ஆடுவர் . எனவே 4 மற்றும் 5வது இடங்கள் மட்டுமே இந்திய அணிக்கு பிரச்னையாக உள்ளது . அதற்கு இந்த தொடர் தீர்வாக அமையும் என எதிர்பார்க்கப்படுகிறது . இங்கிலாந்து மற்றும் வெஸ்ட் இண்டீஸுக்கு எதிரான டெஸ்ட் தொடரில் சிறப்பாக ஆடிய ரிஷப் பண்ட் , இந்திய ஒருநாள் அணியில் இடம்பிடித்துள்ளார் . அவர் 5வது இடத்திலும் , ஆசிய கோப்பையில் நன்றாக ஆடிய ராயுடு 4வது இடத்திலும் களமிறக்கப்பட உள்ளனர் . இவர்கள் இருவரும் சிறப்பாக ஆடும் பட்சத்தில் இவர்களே மிடில் ஆர்டர்களாக தொடர்வர் . அதேநேரத்தில் 6வது வரிசையில் இறங்கும் தோனி ஃபார்மில்லாமல் தவித்துவருகிறார் . கடந்த சில மாதங்களாகவே ஃபார்மில் இல்லை . ஐபிஎல்லில் சிறப்பாக ஆடினார் . எனினும் இங்கிலாந்துக்கு எதிரான தொடரில் மந்தமாக ஆடி சொதப்பினார் தோனி . ஆசிய கோப்பையிலும் பெரிதாக சோபிக்கவில்லை . எனவே தோனி மீதான விமர்சனங்கள் எழுந்துள்ளன . ஆனால் ஃபார்மில்லாததை காரணம் காட்டி அவ்வளவு எளிதாக தோனியை ஓரங்கட்டிவிட முடியாது . அவரது அனுபவமும் , விக்கெட் கீப்பராக அவரது சேவையும் இந்திய அணிக்கு கண்டிப்பாக தேவை . அவர் விக்கெட் கீப்பராக இருக்கட்டும் ; ரிஷப் பண்ட் விக்கெட் கீப்பராகவே இருந்தாலும் பேட்ஸ்மேனாக மட்டும் பயன்படுத்திக்கொள்ளலாம் என்பதே இந்திய அணியின் நிலைப்பாடாக உள்ளது . இன்று வெஸ்ட் இண்டீஸுக்கு எதிரான முதல் ஒருநாள் போட்டி தொடங்க உள்ள நிலையில் , செய்தியாளர்களிடம் பேசிய கேப்டன் விராட் கோலியிடம் தோனியின் ஃபார்ம் குறித்து கேள்வி எழுப்பப்பட்டது . அதற்கு பதிலளித்த விராட் கோலி , சிலருக்கு பிரச்னைகளை உருவாக்க மட்டுமே தெரிகிறது . வேறு எதுவும் தெரிவதில்லை . விமர்சனம் செய்வது எளிது , அவர் அனுபவமான வீரர் . எந்த நிலையில் களமிறக்கிவிட்டாலும் சூழலை உணர்ந்து ஆடக்கூடியவர் என்று சற்று காட்டமாக பதிலளித்தார் .


பிக் பாஸ் நிகழ்ச்சியில் கலந்து கொண்டதன் மூலம் மிகவும் பிரபலமானவர் ஓவியா . இவரின் குணத்தால் ஒட்டு மொத்த தமிழ் ரசிகர்கள் மனதையும் கொள்ளையடித்து , இளைஞர்களின் கனவு கன்னியாக இருக்கிறார் . இவர் பிக் பாஸ் நிகழ்ச்சியில் இருந்து வெளியில் போனதால் , இந்த நிகழ்ச்சியை பார்க்கும் பார்வையாளர்கள் எண்ணிக்கை மிகவும் குறைந்துள்ளது . இதன் காரணமாக தற்போது மீண்டும் ஓவியாவை பிக் பாஸ் நிகழ்ச்சிக்குள் கொண்டு வர முயற்சிகள் மேற்கொண்டதாக கூறப்பட்டது . மேலும் மீண்டும் இந்த நிகழ்ச்சிக்குள் ஓவியா கலந்துக்கொள்ள , நிகழ்ச்சியாளர்கள் ஒரு நாளைக்கு 5 லட்சம் வரை சம்பளமாக கொடுக்க உள்ளதாகவும் தகவலைகள் வெளியானது . ஆனால் தற்போது வெளியாகியுள்ள தகவலின் படி , பிக் பாஸ் போட்டியின் விதி படி பிக் பாஸ் எந்த ஒரு போட்டியாளரையும் வெளியேற்றவும் , உள்ளே வர வரவழைக்கவும் அதிகாரம் உள்ளது என்கிற ஒரு பாண்ட் போட்டு தான் அழைக்க படுகிறார்கள் , இதுக்காக அவர்களிடம் கையெழுத்துக்கும் வாங்கப்படுகிறது . மனஅழுத்தம் காரணமாக ஓவியா வெளியேற்றப்பட்டார் , ஆனால் தற்போது உடல் நலம் சீராக உள்ளதால் இதன் அடிப்படையில் தான் ஓவியாவை அழைக்கின்றனராம் பிக் பாஸ் நிகழ்ச்சியாளர்கள் . மேலும் இவரது ரசிகர்கள் பலர் இந்த நிகழ்ச்சியில் மீண்டும் ஓவியா கலந்து கொள்ள வேண்டும் என விருப்படுவதால் மட்டுமே ஓவியா ஒரு வேளை கலந்து கொள்ளலாம் என்றும் , விருப்பப்பட்டு ஓவியா இதில் கலந்து கொள்ள விருப்பமில்லாமல் தான் இருப்பதாக ஓவியா தரப்பில் இருந்து கூறப்படுகிறது .


2019 ஐபிஎல் முழுவதுமாக வெளிநாட்டிற்கு மாற்றப்படலாம் என்ற தகவல் வெளியாகியுள்ளது . இது ஐபிஎல் ரசிகர்களுக்கு பெரும் அதிர்ச்சியை அளித்துள்ளது . ஐபிஎல் தொடர் கடந்த 2008ம் ஆண்டு தொடங்கியது . இதுவரை 11 சீசன்கள் வெற்றிகரமாக நடத்தி முடிக்கப்பட்டுள்ளன . 12வது சீசன் அடுத்த ஆண்டு நடைபெற உள்ளது . இந்நிலையில் , அடுத்த ஐபிஎல் சீசன் எங்கு நடத்தப்படும் என்பது ரசிகர்களின் பெரும் எதிர்பார்ப்பாக இருந்துவருகிறது . அடுத்த ஆண்டு மக்களவை தேர்தல் நடைபெற உள்ளதால் , வெளிநாட்டிற்கு மாற்றப்படுமோ என்ற ஐயம் ரசிகர்களிடம் இருந்துவருகிறது . ஐபிஎல் தொடங்கப்பட்ட பிறகு , இதுவரை இரண்டுமுறை மக்களவை தேர்தல் நடந்துள்ளது . அப்போதெல்லாம் போட்டிகள் வெளிநாட்டிற்கு மாற்றப்பட்டன . 2009ம் ஆண்டு மக்களவை தேர்தலின்போது ஐபிஎல் போட்டிகள் தென்னாப்பிரிக்காவிற்கும் 2014 மக்களவை தேர்தலின்போது ஐபிஎல் போட்டிகள் ஐக்கிய அரபு அமீராத்திற்கும் மாற்றப்பட்டது . எனவே அடுத்த ஆண்டும் வெளிநாட்டிற்கு மாற்றப்பட உள்ளது . மக்களவை தேர்தல் நடைபெறும் சமயத்திலான குறிப்பிட்ட போட்டிகளை மட்டும் வெளிநாட்டிற்கு மாற்றிவிட்டு மற்ற போட்டிகளை இந்தியாவிலேயே நடத்துவதற்குத்தான் முதலில் பிசிசிஐ திட்டமிட்டது . ஆனால் அது வீரர்களுக்கும் அணி நிர்வாகத்திற்கும் கடும் சவாலாக இருக்கும் என்பதால் மொத்த ஐபிஎல் தொடரையும் வெளிநாட்டிற்கு மாற்ற திட்டமிட்டு வருவதாக பிசிசிஐ அதிகாரி கூறியிருப்பதாக செய்திகள் வெளியாகியுள்ளன . அதுவும் தென்னாப்பிரிக்காவில் நடத்தப்படுவதற்கான வாய்ப்புதான் அதிகம் . ஏனென்றால் , மொத்த தொடரையும் வெளிநாட்டில் நடத்துவதென்றால் , மொத்தம் 60 போட்டிகளையும் ஐக்கிய அரபு அமீரகத்தில் இருக்கும் 2 மைதானங்களில் நடத்துவது கடினம் . எனவே தென்னாப்பிரிக்காவில் நடத்தப்படுவதற்கான வாய்ப்புகள் அதிகம் என்றும் தகவல்கள் வெளியாகியுள்ளன . அடுத்த ஐபிஎல் சீசன் முழுவதும் வெளிநாட்டிற்கு மாற்ற இருப்பதாக வெளியாகியுள்ள தகவல் , ரசிகர்களை அதிர்ச்சியில் ஆழ்த்தியுள்ளது .


' பருத்திவீரன் ' நடிகை பிரியா மணி , தான் நடிக்காத படத்திற்க்கு நஷ்டஈடு கேட்டு தெலுங்கு சினிமா சங்கத்தினரிடம் புகார் கொடுத்துள்ளார் . சினிமாவில் நடிகைகள் நடித்து அதற்கு உரிய சம்பளம் கொடுக்கவில்லை என கூறி புகார் கொடுப்பது வழக்கம் . ஆனால் இவர் ஏன் ? நடிக்காதப் படத்திற்கு நஷ்டஈடு கேட்கிறார் என்று தானே யோசிக்கிறீர்கள் . ஆங்குலிகா திரைப்படம்ஃ இவர் கடந்த 5 வருடத்திற்கு முன் ஆங்குலிகா என்ற படத்தில் கமிட் ஆகி இருந்தார் . ஆரம்பத்தில் இந்த படத்தின் படப்பிடிப்பில் கலந்துக்கொண்டவர் பின் ஒரு சில காரணத்தால் இந்த படத்தில் இருந்து விலகினார் . கதாநாயகி மாற்றம்ஃ தீபக் என்ற நடிகருக்கு ஜோடியாக நடித்து வந்த இவருக்கு பதில் மற்றொரு நடிகையை கதாநாயகியை வைத்து அந்த படத்தை எடுத்து முடித்தனர் படக்குழுவினர் . இந்நிலையில் இந்த படத்தின் ட்ரைலரை அண்மையில் வெளியிட்டுள்ளது . இதில் பிரியாமணி நடித்த காட்சிகளும் இடம்பெற்றிருக்கிறது . இதனை பார்த்த பிரியாமணி பட விளம்பரத்திற்காக தன்னை பயன்படுத்தியிருக்கின்றனர் . இது கண்டிக்கத்தக்கது என கூறி அதற்கு எதிர்ப்பு தெரிவித்து , தனக்கு நஷ்ட ஈடு கொடுக்க வேண்டும் என புகார் அளித்துள்ளார் இந்த சம்பவம் தெலுங்கு சினிமா வட்டாரத்தில் பரபரப்பை ஏற்படுத்தியுள்ளது .


காங்கிரஸ் கட்சி நாடு முழுவதும் இன்று அழைப்பு விடுத்துள்ள பாரத் பந்திற்கு , திமுக உள்ளிட்ட பெரும்பாலான எதிர்க்கட்சிகள் ஆதரவு தெரிவித்துள்ளன . ஆனாலும் சென்னை மாநகரில் பெரும்பாலான மளிகைக்கடைகள் , டீக்கடைகள் , உணவகங்கள் , பெட்டிக்கடைகள் , காய்கறிக்கடைகள் , பெட்ரோல் பங்குகள் என அனைத்தும் வழக்கம்போல திறக்கப்பட்டுள்ளன . சென்னை மாநகர அரசுப் பேருந்துகள் வழக்கம்போல் இயக்கப்படும் நிலையில் , ஷேர் ஆட்டோ , ஆட்டோ , டாக்சிகள் என அனைத்தும் இயங்கி வருகின்றன . இருப்பினும் , பாதுகாப்பு கருதி பேருந்து நிலையங்கள் மற்றும் பேருந்து நிறுத்தங்களில் போலீஸ் பாதுகாப்பு போடப்பட்டுள்ளது . மாநிலத்தின் பிறபகுதிகளுக்கு அரசு மற்றும் தனியார் பேருந்துகள் வழக்கம்போல் இயங்கப்பட்டாலும் , கர்நாடகா , கேரள மாநிலங்களுக்கு சென்னையில் இருந்து பேருந்துகள் இயக்கப்படவில்லை . காஞ்சிபுரம் மாவட்டத்திலும் சுமார் 90 சதவீதம் வரை மளிகைக்கடைகள் , உணவகங்கள் தனியார் நிறுவனங்கள் திறந்துள்ளன . உள்ளூர் மற்றும் வெளியூர்களுக்கு தனியார் மற்றும் அரசுப் பேருந்துகள் இயக்கப்பட்டாலும் , ஆந்திரா , தெலுங்கானா , கர்நாடகா ஆகிய மாநிலங்களுக்குச் செல்லும் பேருந்துகள் மட்டும் நிறுத்திவைக்கப்பட்டுள்ளன . அதேபோல் , திருப்பதிக்கும் பேருந்துகள் இயக்கப்படவில்லை . காஞ்சிபுரத்தில் இருந்து சென்னை கடற்கரை செல்லும் மின்சார ரயில்களிலும் கூட்டம் வழக்கம் போலவே காணப்படுகிறது . சேலம் மாநகரிலும் , பொதுமக்களுக்கு எவ்வித பாதிப்பும் இன்றி , பேருந்துகள் இயக்கப்பட்டு வருகின்றன . சேலம் பழைய பேருந்து நிலையம் , புதிய பேருந்து நிலையத்திலிருந்து வழக்கம்போல் பேருந்துகள் இயங்குகின்றன . ஆட்டோக்களும் வழக்கம்போல் ஓடும் நிலையில் , கடைகள் திறக்கப்பட்டுள்ளன . காவல்துறையினர் ரோந்து பணியில் ஈடுபட்டுள்ளனர் . சென்னை கோயம்பேடு காய்கறிச் சந்தை வழக்கம்போல் செயல்படுகிறது . காய்கறிச் சந்தை , மலர் சந்தை , பழச் சந்தை ஆகியவை வழக்கம்போல் இயங்குவதால் , சில்லரை வியாபாரிகளும் , பொதுமக்களும் பொருட்களை வாங்கிச் செல்கின்றனர் . இப்படி இருக்கையில் தமிழகத்தின் பல்வேறு பகுதிகளில் கடைகளை அடைக்க சொல்லி வற்புறுத்தி வருகின்றனர் . அடைக்காத கடைகளை மிரட்டி அடைத்துள்ளனர் . தமிழகத்தை பொறுத்த வரையில் , இந்த பந்த் மிக பெரிய தோல்வியை சந்தித்துள்ளது . மற்ற கட்சிகள் பெயரளவில் பங்குக்கொண்டாலும் தி . மு . க - காங்கிரஸ் கட்சிகள் தான் இந்த பந்திற்கு முழு வீச்சில் போராடின ஆனால் போராட்டம் வெற்றியடையாததால் திமுக தொண்டர்கள் களத்தில் இறங்கி கடைகளை அடைக்க வற்புறுத்தி வருகின்றனர் . ஆனால் கடை உரிமையாளர்கள் வாக்குவாதத்தில் ஈடுபட்டுள்ளதால் அடித்து மிரட்டு கடைகளை மூட வைத்துள்ளனர் . இதேபோல , தூத்துக்குடி மாவட்டம் கோவில்பட்டியில் கடையை மூடச் சொல்லிய வணிகர்களுக்கும் , காங்கிரஸ் கட்சியினருக்கும் இடையே மோதல் ஏற்படும் சூழல் உருவானதை அடுத்து போலீசார் சமாதானம் செய்து வைத்தனர் .


நடிப்பைத் தாண்டி , ஒரு நடிகர் ரசிகர்கள் மனதில் நல்ல மனிதர் என்று இடம் பிடிப்பது சாதாரண விஷயம் இல்லை . அப்படி தன்னுடைய நல்ல குணத்தாலும் , நடவடிக்கையாலும் ரசிகர்கள் மத்தியில் அசைக்க முடியாத இடத்தைப் பிடித்தவர் நடிகர் அஜித் . இவரின் ரசிகர்களின் பலம் பற்றி இவருடைய திரைப்படம் குறித்து தகவல்கள் வெளியாகும் போதும் , இவருடைய திரைப்படம் ரிலீஸ் ஆகும் போது தான் பார்க்க முடியும் . மேலும் தல குறித்து எந்த தகவல் வெளியானாலும் அதனை ட்ரெண்டாக்கி விடுவார்கள் ரசிகர்கள் . இது அஜித் ரசிகர்களின் தனி சிறப்பு என்றே கூறலாம் . இந்நிலையில் அஜித்தின் பெயருக்கு களங்கம் , ஏற்படுத்தும் விதத்தில் இவரின் பி . ஆர் . ஓ நடந்து கொண்டுள்ளது அஜித் ரசிகர்களை அதிர்ச்சியில் ஆழ்த்தியுள்ளது . சமீபத்தில் , அஜித்தின் பி . ஆர் . ஓ சுரேஷ் சந்திராவிடம் ரசிகர் ஒருவர் ' விஸ்வாசம் ' படம் குறித்து , போனில் கேட்டபோது அவரை தரக்குறைவான வார்த்தைகளால் திட்டினார் . இந்த ஆடியோ வெளியாகி பல்வேறு விமர்சனங்களுக்கு ஆளானது . இந்த சம்பவத்தை தொடர்ந்து , தற்போது அஜித்திடம் ஆசி பெற விரும்பிய , ஸ்கேட்டிங் விளையாட்டில் சர்வதேச அளவில் தங்கம் வென்று உலக சாதனை படைத்து , தமிழ் நாட்டிற்கும் பெருமை சேர்த்த சிறுவனின் தந்தையையும் அவர் தரக்குறைவாக திட்டி உள்ள சம்பவம் பரபரப்பாகியுள்ளது . இந்த சாதனையை நிகழ்த்திய சிறுவன் தவிஷ்ஷை ஊக்குவிக்கும் விதத்தில் திமுக தலைவர் மு . க . ஸ்டாலின் , நடிகர் ரஜினிகாந்த் ஆகியோர் நேரில் சந்தித்து வாழ்த்தினர் . அந்தவகையில் சாதனை சிறுவன் தவிஷ் , தல அஜித்தை சந்தித்து ஆசி பெற்று , புகைப்படம் எடுத்துக்கொள்ள வேண்டும் என விரும்பியுள்ளார் . மகனின் விருப்பத்தை நிறைவேற்ற தவிஷ்ஷின் தந்தை அஜித்தின் பி . ஆர் . ஓ . வை நாடியுள்ளார் . இதுகுறித்து ஒரு நாள் சுரேஷ் சந்திராவை அவர் சந்தித்தபோது அசிங்கமான வார்த்தைகளால் திட்டியுள்ளார் . மேலும் பணம் பறிக்க இதுபோல் நடந்து கொள்வதா என அவர் மீது பழி சுமத்தி அபத்தமான வார்த்தைகளால் திட்டியுள்ளார் . இதற்கு சாதனை சிறுவன் தவிஷின் தந்தை நன்கொடை எதுவும் , தேவை இல்லை , ஆசி மட்டுமே போதுமென்று . . . இயன்ற அளவிற்கு எடுத்து கூறியும் சுரேஷ் சந்திரா அவரிடம் மிகவும் கடுமையாக நடந்துகொண்டுள்ளார் . இவரின் செயலுக்கு அஜித் ரசிகர்கள் தங்களுடைய கண்டனத்தை தெரிவித்துள்ளனர் . சுரேஷ் சந்திராவின் செயல் , அஜித்தின் பெயரையும் கெடுப்பது போல் உள்ளதாக தங்களுடைய ஆதங்கத்தை தெரிவித்து வருகின்றனர் . சினிமா மட்டுமின்றி , விளையாட்டு வீரர்களுக்கும் முக்கியத்துவம் கொடுக்கும் அஜித் . சமீபத்தில் பேட்மிட்டன் வீராங்கனை பி . வி . சிந்துவை அவருடைய வீட்டிற்கே வரவழைத்து உபசரித்தார் என்பது குறிப்பிடத்தக்கது . ஆனால் , 5 வயதிலேயே ஸ்கேட்டிங் விளையாட்டில் உலக சாதனை நிகழ்த்தி தங்க பதக்கம் வென்று , தமிழகத்திற்கே பெருமை சேர்த்த இளம் தங்க மகனின் இந்த ஆசையைக் கூட நிறைவேற்றாமல் , பி . ஆர் . ஓ சுரேஷ் சந்திரா தவிஷின் தந்தையிடம் கடுமையாக நடந்து கொண்டது எந்த விதத்தில் நியாயம் என பல்வேறு தரப்பில் இருந்து கேள்விகள் எழுப்பப்பட்டு வருகிறது .


பணம் பாதாளம் வரை பாயும் என்பார்கள் ; தற்போது , பரப்பன அக்ரஹார சிறை வரை பாய்ந்துள்ளது என்று பாஜகவின்தேசிய செயலாளர் ஹெச் . ராஜா கூறியுள்ளார் . பரப்பன அக்ரஹார சிறையில் உள்ள சசிகலாவுக்கு சிறப்பு சலுகை செய்து கொடுக்கப்பட்டதாக டிஐஜி ரூபா , டிஜிபி சத்தியநாராயணா மீது புகார் கூறியிருந்தார் . இது தொடர்பாக அம்மாநில முதலமைச்சர் சித்தராமையா , விசாரணைக்கு உத்தரவிட்டுள்ளார் . லஞ்சம் பெற்றதாக கூறப்படும் புகாரை சிறைத்துறை அதிகாரி டிஜிபி சத்தியநாராயணா மறுத்துள்ளார் . அதே சமயம் , டிஐஜி ரூபா , சிறையில் வசதி செய்யப்பட்டுள்ளது குறித்தும் லஞ்சம் வழங்கப்பட்டுள்ளது குறித்தும் தன்னிடம் ஆதாரம் உள்ளதாக கூறி வருகிறார் . தன் மீதான குற்றச்சாட்டுகள் குறித்து விசாரணைக்குத் தயார் என்றும் டிஐஜி ரூபா கூறி வருகிறார் . டிஐஜி ரூபாவின் புகார் குறித்து பல்வேறு சர்ச்சைகள் எழும்பி வருகிறது . இந்த நிலையில் , பாஜகவின் தேசிய செயலாளர் ஹெச் . ராஜா , பணம் பாதாளம் வரை பாயும் என்பார்கள் ; தற்போது , பரப்பன அக்ரஹார சிறை வரை பாய்ந்துள்ளது என்று கூறியுள்ளார் . கோவையில் , ஹெச் . ராஜா , செய்தியாளர்களைச் சந்தித்தார் . பரப்பன அக்ரஹார சிறையில் சசிகலாவுக்கு சலுகைகள் செய்து கொடுப்பதற்காக லஞ்சம் வழங்கப்பட்டதாக கூறப்படும் புகார் குறித்து செய்தியாளர் கேள்வி எழுப்பினர் . இதற்கு பதிலளித்த ஹெச் . ராஜா , பணம் பாதாளம் வரை பாயும் என்பார்கள் ; தற்போது பரப்பன அக்ரஹார சிறை வரை பாய்ந்துள்ளதாக கூறினார் . குடும்ப ஆட்சி மற்றும் பண ஆட்சியில் இருந்து தமிழகத்தை காக்க வேண்டிய சூழல் ஏற்பட்டுள்ளதாகவும் ஹெச் . ராஜா தெரிவித்துள்ளார் . ஊழலின் மூலமாக பெற்ற பணத்தை சிறைச்சாலையிலும் , சொகுசு வாழ்க்கை வாழ பயன்படுத்துகின்றனர் என்று கூறினார் . தமிழகத்தில் இருந்து அதிமுக , திமுகவை மக்கள் அப்புறப்படுத்த வேண்டும் என்றார் . குடும்ப ஆட்சி மற்றும் பண ஆட்சியில் இருந்து தமிழகத்தை காக்க வேண்டிய சூழல் ஏற்பட்டுள்ளதாகவும் ஹெச் . ராஜா தெரிவித்துள்ளார் . பிக்பாஸ் குறித்த கேள்விக்கு பதிலளித்த ஹெச் . ராஜா , வக்கிரமான நிகழ்ச்சிகளை நடத்தும் கமல் , ஏன் மற்றவர்களை விமர்சிக்கிறார் என்று கேள்வி எழுப்பினார் .


திருச்சியில் மக்கள் அதிகாரம் அமைப்பினரின் முற்றுகை போராட்டத்தை படம்பிடிக்க போலீசார் எதிர்ப்பு தெரிவித்ததால் , பத்திரிகையாளர்களுக்கும் போலீசாருக்கும் இடையே வாக்குவாதம் ஏற்பட்டது . காவிரி மேலாண்மை வாரியம் அமைக்க கோரி தமிழகம் முழுவதும் போராட்டங்கள் நாளுக்கு நாள் வலுத்துவருகின்றன . இந்நிலையில் , திருச்சி தென்னூரில் உள்ள இந்தி பிரசார சபாவை முற்றுகையிட்டு மக்கள் அதிகாரம் அமைப்பினர் போராட்டம் நடத்தினர் . அங்கிருந்த பெயர் பலகையில் இந்தி எழுத்துகளை அழித்து மத்திய அரசு மீதான எதிர்ப்பை பதிவு செய்தனர் . இந்நிலையில் , அந்த போராட்டம் தொடர்பான செய்தி சேகரிக்க சென்ற பத்திரிகையாளர்களிடம் அந்த நிகழ்வை படம்பிடிக்க போலீசார் மறுப்பு தெரிவித்தனர் . அப்போது இருதரப்புக்கும் இடையே வாக்குவாதம் ஏற்பட்டது . அப்போது பத்திரிகையாளர்களை போலீசார் தள்ளிவிட்டதால் , பத்திரிகையாளர்கள் போலீசாருடன் கடும் வாக்குவாதத்தில் ஈடுபட்டனர் . மேலும் போலீசாருக்கு எதிர்ப்பு தெரிவித்து சாலை மறியலிலும் ஈடுபட்டனர் . இதனால் பரபரப்பு ஏற்பட்டது . இதைத்தொடர்ந்து பத்திரிகையாளர்களுடன் போலீசார் சமாதானம் பேசினர் .


கர்நாடக மாநில தேர்தலையொட்டி கடந்த மாதம் 24 ஆம் தேதி முதல் மே 13 ஆம் தேதி வரை பெட்ரோல் , டீசல் விலை உயர்த்தப்படாமல் இருந்த நிலையில் தற்போது விலை விண்ணை நோக்கி சென்று கொண்டிருக்கிறது . இந்நிலையில் இன்று பெட்ரோல் விலை லிட்டருக்கு 4 ரூபாயும் , டீசல் விலை 3 ரூபாய் 50 காசுகளும் உயர்ந்த எண்ணெய் நிறுவனங்கள் முடிவு செய்துள்ளன . எண்ணெய் நிறுவனங்கள் பெட்ரோல் - டீசல் விலையை கடந்த ஆண்டு ஜூன் மாதத்தில் இருந்து ஒவ்வொரு நாளும் நிர்ணயம் செய்து வருகின்றன . அந்த வகையில் பெட்ரோல் - டீசல் விலை தொடர்ந்து உயர்ந்தபடியே உள்ளது . இதனிடையே கர்நாடக சட்டசபை தேர்தல் காரணமமாக கடந்த மாதம் 24 - ந்தேதி முதல் கடந்த 13 - ந்தேதி வரை 19 நாட்கள் விலையை ஏற்றவில்லை . இந்த நிலையில் தேர்தல் கடந்த 12 - ந்தேதி முடிந்தது . அதன் தொடர்ச்சியாக கடந்த 14 - ந்தேதியில் இருந்து மீண்டும் பெட்ரோல் - டீசல் விலை உயர தொடங்கியது . கடந்த 14 - ந்தேதி முதல் நேற்று வரை ஒரு லிட்டர் பெட்ரோல் விலை 73 காசும் , டீசல் விலை 93 காசும் உயர்ந்துள்ளது . நேற்று ஒரே நாளில் மட்டும் பெட்ரோல் லிட்டருக்கு 23 காசு உயர்ந்து , 78 ரூபாய் 16 காசுக்கும் , டீசல் 24 காசு உயர்ந்து 70 ரூபாய் 40 காசுக்கும் விற்பனை ஆனது . இந்த நிலையில் எண்ணெய் நிறுவனங்கள் ஒரு லிட்டர் பெட்ரோல் விலையை ரூ . 4 வரையிலும் , டீசல் விலையை ரூ . 3 முதல் 3 ரூபாய் 50 காசு வரையிலும் உயர்த்த முடிவு செய்துள்ளதாக தகவல்கள் வெளியாகியுள்ளன . சர்வதேச சந்தையில் கச்சா எண்ணெய் விலை தொடர்ந்து உயர்வதாலும் , டாலருக்கு எதிரான இந்திய ரூபாயின் மதிப்பு குறைந்து இருப்பதாலும் விலை உயர்த்தப்பட உள்ளதாக கூறி வந்த எண்ணெய் நிறுவனங்கள் , தற்போது கர்நாடக தேர்தலுக்காக 19 நாட்கள் விலை ஏற்றாமல் இருந்ததை சமாளிக்க இந்த விலை உயர்வை செய்ய திட்டமிட்டு இருப்பதாக தெரிகிறது .


பாலிவுட்டில் நடிகை வித்யா பாலன் நடித்து கடந்த ஆண்டு வெளியான திரைப்படம் ' துமாரி சுலு ' கடந்த ஆண்டில் பாலிவுட்டில் மிகப்பெரிய வெற்றிப் பெற்ற திரைப்படங்களில் இதுவும் ஒன்று . இந்த திரைப்படம் தமிழில் ரீமேக் ஆக உள்ளது . இதில் நடிகை ஜோதிகா வித்யா பாலன் நடித்த கதாப்பாத்திரத்தில் நடிக்க உள்ளார் . மேலும் இதே படத்தில் பிரபல நடிகை லட்சுமிமஞ்சுவும் இணைத்துள்ளார் . ஜோதிகா வேலைப் பார்க்கும் எப் . எம் வானொலியின் உயரதிகாரியாக நடிக்க உள்ளார் . ஏற்கனவே இயக்குனர் மணிரத்னம் இயக்கிய ' கடல் ' படத்தில் இவர் நடித்துள்ளார் . இவர் பிரபல தெலுங்கு நடிகர் மோகன்பாபுவின் மகள் என்பது குறிப்பிடத்தக்கது . இந்நிலையில் இந்த படத்தில் ஜோதிகாவின் கணவர் கதாப்பாத்திரத்தில் நடிக்கப் போவது யார் என்கிற கேள்வியும் எழுந்துள்ளது . ஏற்கனவே இவர் நடித்த 36 வயதினிலே படத்தில் ரகுமானும் , மகளிர் மட்டும் படத்தில் மாதவனும் , நாச்சியார் படத்தில் டாக்டர் குருஷங்கரும் நடித்துள்ள நிலையில் இந்த படத்தில் யார் ? என பலரும் கேள்வி எழுப்பி வருகின்றனர் . ஜோதிகா நடிக்கும் இந்த படத்தை இயக்குனர் ராதா மோகன் இயக்க உள்ளார் என்பது குறிப்பிடத்தக்கது .


ஜெயலலிதா மறைவுக்குப் பிறகு சசிகலா முதல்வராக ஆசைப்பட்டதால் , சசியோடு சண்டை போட்டுக்கொண்டு தர்மயுத்தம் தொடங்கி தனி அணியாக செயல்பட்டு வந்த பன்னீர் எடப்பாடி அணியில் இணைந்ததும் பல்வேறு பதவிகளை பறித்து வைத்து ஆட்டத்தை தொடங்கியுள்ளார் . நேற்று முன் தினம் செங்கோட்டையனின் அவை முன்னவர் பதவி , இன்று கூட்டுறவுத்துறை அமைச்சர் செல்லூர் ராஜு சட்ட மன்ற அலுவல் ஆய்வுக்குழுவில் பதவி எடப்பாடியார் பன்னீரின் இந்த பதவி பறிப்பு ஸ்லீப்பர் செல்ஸ் களையெடுப்பு என அதிமுகவினர் மத்தியில் பேசப்படுகிறது . கடந்த ஆகஸ்ட் 21ஆம் தேதி இரு அணிகளும் சமரசமடைந்து ஒன்றிணைந்த பிறகு அதிமுக ஒருங்கிணைப்பாளராகவும் , துணை முதல்வராகவும் ஓ . பன்னீர்செல்வம் பதவியேற்றுக் கொண்டார் . அதன் பிறகு தற்போது வரை சட்டமன்றக் கூட்டத் தொடர் நடைபெறவில்லை . இந்நிலையில் வரும் 8ஆம் தேதி கூடவுள்ளதால் அதிமுக எம் . எல் . ஏ . க்கள் ஆலோசனைக் கூட்டம் நடந்தது . கூட்டத்தின் முடிவில் அமைச்சர் செங்கோட்டையன் வசம் இருந்த அவை முன்னவர் பதவியை பறித்து பன்னீருக்கு கொடுத்தார் எடப்பாடியார் . ஏற்கனவே கடந்த பிப்ரவரி மாதத்தில் மதுசூதனன் , பன்னீர்செல்வம் அணிக்குச் சென்றதால் , அதிமுக அவைத் தலைவர் பதவி செங்கோட்டையனுக்கு தந்தார் சசிகலா . அணிகள் இணைவுக்குப் பிறகு நடைபெற்ற அதிமுக பொதுக்குழு கூட்டத்தில் சசிகலாவால் நியமிக்கப்பட்டவர்கள் நியமனம் செல்லாது எனவும் , ஜெயலலிதாவால் நியமிக்கப்பட்ட நிர்வாகிகளே பொறுப்பில் தொடர்வார்கள் என்று அறிவிக்கப்பட்டது . இதனால் செங்கோட்டையன் வசம் இருந்த அவைத்தலைவர் பதவி பறிபோனது . அணிகள் இணைவுக்குப் பிறகு செங்கோட்டையன் வசம் இருந்த இளைஞர் நலன் மற்றும் விளையாட்டுத் துறை பாலகிருஷ்ண ரெட்டிக்கு கை மாறியது . செங்கோட்டையனுக்கு அதிமுக ஒருங்கிணைப்புக் குழுவிலோ அல்லது ஆட்சிமன்றக் குழுவிலோ பதவி கிடைக்கும் என்று எதிர்பார்க்கப்பட்ட நிலையில் , பத்தமாக பறித்து விட்டு டம்மியாக வைத்துள்ளனர் . இந்நிலையில் , அவரை தொடர்ந்து தற்போது கூட்டுறவுத்துறை அமைச்சர் செல்லூர் ராஜு சட்ட மன்ற அலுவல் ஆய்வுக்குழுவில் இருந்து நீக்கம் செய்யப்பட்டுள்ளார் . அவருக்கு பதிலாக துணை முதலமைச்சர் பன்னீர்செல்வம் தேர்வு செய்யப்பட்டுள்ளார் . ஏற்கனவே , டிடிவி தினகரன் தரப்பு ஸ்லிப்பர் செல் லிஸ்ட்டில் செல்லூர் ராஜுவும் இருப்பதாக கூறப்படுகிறது . செல்லூர் ராஜுவும் தினகரனை விட்டுக்கொடுக்காமல் தான் பேசி வந்தார் . பன்னீர்செல்வம் தனி அணியாக பிரிந்து சென்ற போது செல்லூர் ராஜு , செங்கோட்டையன் உள்ளிட்டோர் தன்னை அவமதித்தாக அவரே குற்றச்சாட்டும் வைத்தார் என்பது குறிப்பிடத்தக்கது . எடப்பாடியார் பன்னீருக்காக பதவிகளை பறிப்பது எதற்காக ? ஸ்லீப்பர் செல்ஸ் லிஸ்டில் இருப்பது செங்கோட்டையும் , செல்லூர் ராஜூவும் இருக்கிறார்களா என அதிமுகவினர் பேசிவருகின்றனர் .


’ஆரண்ய காண்டம்’ படத்தில் முழு நிர்வாண கோலத்தில் நடித்து பரபரப்பை உண்டாக்கிய ஜாக்கி ஷெராஃப் ‘பாண்டி முனி’யில் அகோரியாக நடிக்கிறார் . தனுஷ் நடித்த துள்ளுவதோ இளமை , காதல் கொண்டேன் , யாரடி நீ மோகினி திருவிளையாடல் ஆரம்பம் , 3 ஆகிய படங்களைத் தயாரித்த ஆர் . கே . புரொடக்ஷன்ஸ் பட நிறுவனம் இப்படத்தை தயாரிக்கிறது . ஒரு மாபெரும் கேப்புக்குப்பின் கஸ்தூரி ராஜா இயக்குநராக களம் காண்கிறார் . ‘இன்னும் கொஞ்சநாள் போனால் சினிமா டைரக்ட் பண்ணுவதே மறந்துவிடுமோ என்கிற அளவுக்கு பெரிய கேப் விழுந்துவிட்டது . இந்தப்படம் பழைய கஸ்தூரி ராஜாவை கொண்டுவந்து நிறுத்தும் . நாயகிகளாக மேகாலி , ஜோதி , வைஷ்ணவி ஆகிய மூவரும் அறிமுகமாகிறார்கள் . திருவண்ணாமலை அருகே வேட்டவலம் ஜமீனுக்கு சொந்தமான குளம் ஒன்று உள்ளது . ஐந்து ஏக்கர் பரப்பில் பாறைகள் நிறைந்த இடத்துக்கு நடுவே அந்த குளம் இருக்கிறது . அந்த குளத்தில் சுமார் 4000 சதுர அடி அளவுக்கு இரும்பு தூண்கள் இரும்பு பலகைகளைக் கொண்ட அரங்கு ஒன்று அமைக்கப்பட்டது . அதன் மீது அமர்ந்து அகோரி வேடத்தில் ஜாக்கி ஷெராப் மற்றும் 400 அகோரிகள் பூஜை செய்வது போன்ற காட்சிகள் மிகப் பிரமாண்டமான முறையில் படமாக்கினோம் . என் சினிமா பயணத்தில் பாண்டிமுனி படம் வித்தியாசமான அனுபவத்தை எனக்கு தந்திருக்கிறது’ என்கிறார் கஸ்தூரிராஜா . அகோரி வேடத்தில் படு அகோரமாக பார்க்க சகிக்கமாட்டாமல் இருக்கிறார் ஜாக்கி ஷெராஃப் .


இந்திய அணியில் அளவுக்கு அதிகமான திறமையான வீரர்கள் இருப்பது குறித்து கேப்டன் விராட் கோலி கருத்து தெரிவித்துள்ளார் . தற்போதைய இந்திய அணி மிகவும் வலுவான அணியாக திகழ்கிறது . சீனியர் வீரர்களுக்கு அப்பாற்பட்டு மிகவும் திறமையான இளம் வீரர்கள் பலர் வரிசை கட்டி காத்துக்கொண்டிருக்கின்றனர் . யாரையும் குறைத்து மதிப்பிட முடியாத அளவிற்கு திறமை வாய்ந்தவர்களாக திகழ்கின்றனர் . தற்போதைய இந்திய அணியில் , ரோஹித் , தவான் , கோலி ஆகிய டாப் ஆர்டர்கள் மற்றும் தோனி , பாண்டியா ஆகிய மிடில் ஆர்டர்கள் தவிர எஞ்சிய 2 மிடில் ஆர்டர்களுக்கு கடும் போட்டி நிலவுகிறது . அந்த இரண்டு இடத்திற்கு ரஹானே , ரெய்னா , கேதர் ஜாதவ் , ராகுல் , ஷ்ரேயாஸ் ஐயர் , மனீஷ் பாண்டே ஆகியோரிடையே போட்டி நிலவுகிறது . அடுத்த தலைமுறை வீரர்களும் இப்போதே தயார் நிலையில் உள்ளனர் . பிரித்வி ஷா , மயன்க் அகர்வால் , ரிஷப் பண்ட் , இஷான் கிஷான் ஆகியோர் மிகச்சிறந்த வீரர்களாக வலம்வருகின்றனர் . இது இந்திய கிரிக்கெட்டிற்கு ஆரோக்கியமான விஷயம் தான் . இந்தியா அயர்லாந்து தொடர் முடிந்ததும் இதுதொடர்பான கருத்தை கோலி தெரிவித்தார் . இந்தியா அயர்லாந்து இடையேயான முதல் டி20 போட்டியில் ரோஹித் மற்றும் தவான் அதிரடியாக ஆடி ரன்களை குவித்தனர் . அனைத்து வீரர்களுக்கும் ஆடும் லெவனில் வாய்ப்பு கொடுக்கப்படும் என முதல் போட்டியின் முடிவில் கோலி கூறியபடி , இரண்டாவது போட்டியில் தவான் மற்றும் தோனிக்கு பதிலாக ராகுல் மற்றும் தினேஷ் கார்த்திக் சேர்க்கப்பட்டனர் . இந்த வாய்ப்பை சரியாக பயன்படுத்திய ராகுல் , அதிரடியாக ஆடி 70 ரன்களை குவித்து ஆட்டநாயகன் விருதையும் தட்டி சென்றார் . முதல் போட்டியில் பெரிதாக அடிக்காத ரெய்னா , இரண்டாவது போட்டியில் 69 ரன்களை குவித்தார் . இந்த தொடரில் அம்பாதி ராயுடுவும் ஆட இருந்தார் . ஆனால் யோ யோ டெஸ்டில் அவர் தேர்ச்சி பெறாததால் அணியில் இடம்பெறவில்லை . இல்லையெனில் அணியில் அவரும் இருந்திருப்பார் . இப்படியாக அனைத்து வீரர்களும் கிடைக்கும் வாய்ப்பை பயன்படுத்தி சிறப்பாக ஆடுகின்றனர் . இதனால் யாரை ஒதுக்குவது ? யாருக்கு அணியில் ஆட வாய்ப்பு கொடுப்பது ? என்பது பெரும் சிக்கலாக உள்ளது . இரண்டாவது போட்டி முடிந்ததும் பேசிய கேப்டன் விராட் கோலி , பேட்டிங் மற்றும் பவுலிங் என இரண்டிலுமே இரண்டு போட்டியிலும் சிறப்பாக செயல்பட்டோம் . அனைத்து வீரர்களும் கிடைத்த வாய்ப்பை சரியாக பயன்படுத்தி சிறப்பாக பேட்டிங் செய்தனர் . அதனால் அணியில் யாரை தேர்வு செய்வது என்பது பெரிய தலைவலியாக உள்ளது . எனினும் இது இந்திய அணிக்கு ஆரோக்கியமான விஷயம்தான் . இளம் வீரர்கள் கிடைக்கும் வாய்ப்பை சிறப்பாக பயன்படுத்தி கொள்கின்றனர் என தெரிவித்தார் .


ஆஸ்திரேலியாவுக்கு எதிரான முதல் டி20 போட்டியில் இந்திய அணி 4 ரன்கள் வித்தியாசத்தில் தோல்வியடைந்தது . இந்தியா - ஆஸ்திரேலியா இடையேயான முதல் டி20 போட்டியில் ஆஸ்திரேலிய அணி முதலில் பேட்டிங் ஆடிக்கொண்டிருந்தபோது மழை குறுக்கிட்டதால் போட்டி 17 ஓவர்களாக குறைக்கப்பட்டது . ஆஸ்திரேலிய அணி 17 ஓவர் முடிவில் 158 ரன்களை குவித்தது . டக்வொர்த் முறைப்படி இந்திய அணிக்கு 174 ரன்கள் இலக்காக நிர்ணயிக்கப்பட்டது . 174 ரன்கள் என்ற இலக்குடன் களமிறங்கிய இந்திய அணியின் ரோஹித் சர்மா , ராகுல் , கோலி ஆகிய மூவரும் சொற்ப ரன்களில் வெளியேறி ஏமாற்றமளித்தனர் . தவான் மட்டும் அதிரடியாக ஆடி 42 பந்துகளில் 76 ரன்களை குவித்தார் . கடைசி நேரத்தில் ரிஷப் பண்ட் - தினேஷ் கார்த்திக் ஜோடி அதிரடியாக ஆடியும் கடைசி ஓவர்களில் விக்கெட்டுகளை பறிகொடுத்ததால் இலக்கை எட்டமுடியாமல் போனது . இந்த போட்டியில் சேஸிங் மாஸ்டர் கோலி , அவர் வழக்கமாக களமிறங்கும் மூன்றாவது வரிசையில் ராகுலை களமிறக்கிவிட்டது அனைவருக்குமே வியப்பாகத்தான் இருந்தது . ஏனெனில் மூன்றாவது வரிசையில் மிகச்சிறந்த வீரர் கோலி . அதுவும் ஆஸ்திரேலிய தொடரின் முதல் போட்டியில் வெற்றியுடன் தொடங்க வேண்டிய போட்டியில் இலக்கை விரட்டுவதில் வல்லவரான கோலி , மூன்றாமிடத்தில் அவரே இறங்கியிருக்கலாம் . ஆனால் ராகுல் டாப் ஆர்டர் பேட்ஸ்மேன் என்பதால் அவரை பின் வரிசையில் இறக்குவதை காட்டிலும் முன்வரிசையில் இறக்குவது நன்றாக இருக்கும் எனக்கருதி தனது இடத்தை ராகுலுக்கு வழங்கி அனுப்பிவைத்தார் கோலி . ஆனால் கோலியின் எண்ணத்தை தகர்த்துவிட்டார் ராகுல் . 12 பந்துகளை எதிர்கொண்டு 13 ரன்கள் மட்டுமே எடுத்து ஆட்டமிழந்தார் ராகுல் . ராகுல் வெளியேறியபோது இந்திய அணி 9வது ஓவரில் 2 விக்கெட்டுகளை இழந்து 81 ரன்கள் எடுத்திருந்தது . இதனால் விராட் கோலியின் மீது அழுத்தம் அதிகரித்தது . அவரும் 8 பந்துகளை எதிர்கொண்டு வெறும் 4 ரன்னில் வெளியேறினார் . விராட் கோலி மூன்றாமிடத்தில் இறங்கியிருந்தால் போட்டியை வேறு மாதிரி எடுத்து சென்றிருப்பார் என்பதில் சந்தேகமில்லை . இதுகுறித்து பேசிய இந்திய அணியின் முன்னாள் ஜாம்பவான் சுனில் கவாஸ்கர் , கோலி நான்காம் வரிசையில் இறங்குவார் என்று எதிர்பார்க்கவில்லை . ஆஸ்திரேலிய தொடரின் முதல் போட்டியில் கோலி வழக்கமாக எந்த வரிசையில் பேட்டிங் செய்வாரோ அந்த வரிசையில்தான் இறங்கியிருக்க வேண்டும் . ராகுலை மூன்றாமிடத்தில் இறக்கியிருக்கக்கூடாது என்று கவாஸ்கர் தெரிவித்துள்ளார் .


தென்னாப்பிரிக்காவுக்கு எதிராக இந்த ஆண்டின் தொடக்கத்தில் ஆடிய டெஸ்ட் தொடரில் பாதியில் அணியிலிருந்து நீக்கப்பட்ட ரோஹித் சர்மாவிற்கு மீண்டும் இந்திய டெஸ்ட் அணியில் இடம் கிடைக்கவில்லை . இங்கிலாந்து தொடரில் ராகுல் , தவான் , முரளி விஜய் ஆகியோர் சொதப்பியதை அடுத்து மீண்டும் ரோஹித் சர்மா இந்திய டெஸ்ட் அணியில் சேர்க்கப்பட வேண்டும் என்ற குரல் எழுந்தது . இங்கிலாந்துக்கு எதிரான டெஸ்ட் தொடரிலேயே ரோஹித் ஆட விருப்பம் தெரிவித்திருந்தார் . இங்கிலாந்துக்கு எதிரான தொடரில் ராகுலும் தவானும் சரியாக ஆடாததால் , டெஸ்ட் போட்டிகளிலும் ரோஹித்தை தொடக்க வீரராக முயற்சிக்கலாம் என பல முன்னாள் வீரர்கள் கருத்து தெரிவித்திருந்தனர் . ஆனால் ரோஹித்துக்கு வெஸ்ட் இண்டீஸ் தொடரிலும் வாய்ப்பு வழங்கப்படாததால் , அதிருப்தியடைந்த ரசிகர்கள் , ரோஹித் சர்மா வேண்டுமென்றே டெஸ்ட் கிரிக்கெட்டிலிருந்து ஓரங்கட்டப்படுகிறார் என்று குற்றம்சாட்டினர் . வெஸ்ட் இண்டீஸ் அணிக்கு எதிரான டெஸ்ட் தொடரில் ரோஹித் சர்மா புறக்கணிக்கப்பட்டதற்கு கங்குலியும் அதிருப்தி தெரிவித்திருந்தார் . அப்போது , கங்குலி பதிவிட்டிருந்த டுவீட்டில் , நீங்கள் விதிவிலக்கானவர் ரோஹித் . ஒவ்வொரு முறையும் உங்கள் பெயர் டெஸ்ட் அணியில் இடம்பெறாதது ஆச்சரியமளிக்கிறது . ஆனால் நீங்கள் டெஸ்ட் அணியில் இடம்பெறும் காலம் வெகுதொலைவில் இல்லை என ரோஹித்துக்கு ஆதரவாக குரல் கொடுத்திருந்தார் . கங்குலி சொன்னதை போலவே ஆஸ்திரேலியாவுக்கு எதிரான டெஸ்ட் தொடருக்கான இந்திய அணியில் ரோஹித் சர்மா இடம்பெற்றுள்ளார் . ஆஸ்திரேலிய ஆடுகளங்கள் வேகப்பந்து வீச்சுக்கு சாதகமாக இருக்கும் ; மேலும் பந்து நன்றாக பவுன்சாகும் என்பதால் , அந்த சூழலில் ரோஹித் சர்மா அசத்துவார் என்ற காரணத்தால் அவருக்கு அணியில் இடம் கிடைத்துள்ளது . ரோஹித் டெஸ்ட் அணியில் இடம்பெறும் காலம் வெகுதொலைவில் இல்லை என்று கங்குலி கூறியிருந்த நிலையில் , அவர் கூறியதை போலவே ரோஹித் சர்மா டெஸ்ட் அணியில் வெகுவிரைவாகவே சேர்க்கப்பட்டுவிட்டார் .


இந்தியா முழுவதும் இருந்து ஐபிஎல் கிரிக்கெட் போட்டிகளை பார்க்க சிறப்பு ரயில்களை இயக்கப்பட்டு வரும் நிலையில் தமிழகத்தில் இருந்து வெளி மாநிலங்களுக்குச் சென்று நீட் தேர்வு எழுதும் மாணவர்களுக்கு சிறப்பு ரயில் இயக்க முடியாது என தென்னக ரயில்வே அறிவித்துள்ளது மாணவர்களிடையே அதிர்ச்சியை ஏற்படுத்தியுள்ளது . மருத்துவப் படிப்புக்கான நீட் நுழைவுத் தேர்வு நாளை நாடு முழுவதும் நடைபெறவுள்ளன . அதே நேரத்தில் நெல்லை , கன்னியாகுமரி மாவட்ட மாணவர்களுக்கு கேரளா மற்றும் ராஜஸ்தானில் தேர்வு மையங்கள் ஒதுக்கப்பட்டுள்ளன . இது மாணவர்களிடையே அதிர்ச்சியை ஏற்படுத்தியுள்ளது . இந்நிலையில் கேரளா உள்ளிட்ட வெளி மாநிலங்களுக்கு சென்று தேர்வு எழுதும் மாணவர்களுக்குதமிழக அரசு சார்பில் இலவச இரண்டாம் வகுப்பு ரயில் டிக்கெட் அல்லது பேருந்து கட்டணத்துடன் , போக்குவரத்து செலவுகளுக்காக 1000 ரூபாய் வழங்கப்படும் என தமிழக அரசு அறிவித்துள்ளது . இதே போன்று கேரள அரசு தமிழகத்தில் இருந்து வரும் மாணவர்களுக்கு அனைத்து வசதிகளும் செய்து தர நடவடிக்கை எடுத்துள்ளது . ராஜஸ்தானில் அம்மாநில தமிழ் சங்கங்கள் உரிய ஏற்பாடுகளை செய்துள்ளதாக தெரிகிறது . இதனிடையே நீட் தேர்வு எழுதச் செல்லும் மாணவர்களுக்காக சிறப்பு ரயில் இயக்க வேண்டும் என மாணவர்கள் கோரிக்கை விடுத்திருந்தனர் . ஆனால் இதனை நிராகரித்த ரயில்வே நிர்வாகம் , இது தொடர்பாக தமிக அரசு எந்த கோரிக்கையும் வைக்கவில்லை என பதில் அளித்துள்ளது . மேலும் ஐபிஎல் போட்டிகளுக்காக ஏற்கனவே சிறப்பு ரயில்கள் இயக்கப்பட்டு வருவதால் நிர் தேர்வுகளுக்கென்று ரயில்களை இயக்க முடியாது என தெரிவித்துள்ளது . இதையடுத்து ஐபிஎல் பார்ப்பதற்கு ஸ்பெஷல் ட்ரெயின் விட முடிந்த ரயில்வே நிர்வாகத்தால் நீட் எழுதும் மாணவர்களுக்கு விட முடியாதா என கடும் கோபத்தில் உள்ளனர் .


இங்கிலாந்துக்கு எதிரான முதல் டெஸ்ட் கிரிக்கெட் போட்டியின் 3 - ஆவது நாள் ஆட்டநேர முடிவில் இந்தியா முதல் இன்னிங்ஸில் 108.3 ஓவர்களில் 4 விக்கெட் இழப்புக்கு 319 ஓட்டங்கள் குவித்துள்ளது . தொடக்க வீரர் முரளி விஜய் 126 ஓட்டங்களும் , சேதேஷ்வர் புஜாரா 124 ஓட்டங்களும் குவித்தனர் . ராஜ்கோட்டில் நடைபெற்று வரும் இந்தப் போட்டியில் முதலில் பேட் செய்த இங்கிலாந்து அணி 159.3 ஓவர்களில் 537 ஓட்டங்கள் குவித்து ஆட்டமிழந்தது . அந்த அணியில் அதிகபட்சமாக பென் ஸ்டோக்ஸ் 128 , ஜோ ரூட் 124 , மொயீன் அலி 117 ஓட்டங்கள் குவித்தனர் . இந்தியத் தரப்பில் ரவீந்திர ஜடேஜா 3 விக்கெட்டுகளை வீழ்த்தினார் . இதையடுத்து முதல் இன்னிங்ஸை ஆடிய இந்திய அணி 2 - ஆவது நாள் ஆட்டநேர முடிவில் 23 ஓவர்களில் விக்கெட் இழப்பின்றி 63 ஓட்டங்கள் எடுத்திருந்தது . முரளி விஜய் 25 , கம்பீர் 28 ஓட்டங்களுடன் களத்தில் இருந்தனர் . 3 - ஆவது நாளான வெள்ளிக்கிழமை தொடர்ந்து ஆடிய இந்திய அணி , 2 - ஆவது ஓவரிலேயே கம்பீரின் விக்கெட்டை இழந்தது . அவர் 72 பந்துகளில் 29 ஓட்டங்கள் சேர்த்த நிலையில் ஸ்டூவர்ட் பிராட் பந்துவீச்சில் எல்பிடபிள்யூ முறையில் வெளியேறினார் . இதையடுத்து விஜயுடன் இணைந்தார் சேதேஷ்வர் புஜாரா . விஜய் ஒருபுறம் நிதானமாக ஓட்டங்கள் சேர்க்க , மறுமுனையில் புஜாரா வேகமாக ஓட்டங்கள் சேர்த்தார் . இதனால் விஜய் 129 பந்துகளிலும் , புஜாரா 74 பந்துகளிலும் அடுத்தடுத்து அரை சதம் கண்டனர் . தொடர்ந்து சிறப்பாக ஆடிய புஜாரா , தேநீர் இடைவேளைக்குப் பிறகு 169 பந்துகளில் சதத்தை எட்டினார் . 39 - ஆவது டெஸ்டில் விளையாடி வரும் புஜாராவுக்கு இது 9 - ஆவது சதமாகும் . சொந்த மண்ணில் அவர் எடுத்த 7 - ஆவது சதம் இது . 2 - ஆவது விக்கெட்டுக்கு 209 : புஜாராவைத் தொடர்ந்து முரளி விஜய் 254 பந்துகளில் சதமடித்தார் . டெஸ்ட் போட்டியில் அவர் அடித்த 7 - ஆவது சதம் இது . இந்தியா 277 ஓட்டங்களை எட்டியபோது புஜாரா ஆட்டமிழந்தார் . அவர் 206 பந்துகளில் 17 பவுண்டரிகளுடன் 124 ஓட்டங்கள் குவித்து ஸ்டோக்ஸ் பந்துவீச்சில் குக்கிடம் கேட்ச் ஆனார் . புஜாரா - விஜய் ஜோடி 2 - ஆவது விக்கெட்டுக்கு 209 ஓட்டங்கள் குவித்தது . இதையடுத்து விஜயுடன் இணைந்தார் கேப்டன் விராட் கோலி . அவர் ஒருபுறம் நிதானமாக ஓட்டங்கள் சேர்க்க , ஆட்டம் முடியும் தருவாயில் முரளி விஜய் ஆட்டமிழந்தார் . அவர் 301 பந்துகளில் 4 சிக்ஸர் , 9 பவுண்டரிகளுடன் 126 ஓட்டங்கள் குவித்தார் . பின்னர் வந்த அமித் மிஸ்ரா தான் சந்தித்த 2 - ஆவது பந்திலேயே டக் அவுட்டானார் . அதோடு 2 - ஆவது நாள் ஆட்டம் முடிவுக்கு வந்தது . இந்தியா 108.3 ஓவர்களில் 4 விக்கெட் இழப்புக்கு 319 ரன்கள் குவித்துள்ளது . கோலி 70 பந்துகளில் 3 பவுண்டரிகளுடன் 26 ஓட்டங்கள் எடுத்து களத்தில் உள்ளார் . இங்கிலாந்தின் முதல் இன்னிங்ஸ் ஸ்கோரை எட்டுவதற்கு இந்தியா இன்னும் 218 ரன்கள் எடுக்க வேண்டியுள்ளது .


தமிழ் நாட்டில் உள்ள பல எம் . எல் . ஏ க்கள் முதல்வர் கனவில் மிதக்கிறார்கள் என்று கிண்டலடித்துள்ளார் மத்திய அமைச்சர் வெங்கய்ய நாயுடு . அமைச்சர் விஜயபாஸ்கர் வீட்டில் நடந்த சோதனையை அடுத்து , முதல்வர் உள்பட மேலும் சில அமைச்சர்கள் வீட்டில் ரைடு நடத்தப்போவதாக தகவல் வெளியானது . இதையடுத்து , பிரதமர் மோடி , நிதி அமைச்சர் அருண் ஜெட்லி ஆகியோரை சந்தித்து சமரசம் பேசினார் தம்பிதுரை . அப்போது , ஆளும் அரசில் உள்ள அமைச்சர் வீட்டில் சோதனை நடத்தினால் , அரசு மீது மக்களுக்கு உள்ள நம்பிக்கை போய்விடும் என்று கூறியுள்ளார் . மேலும் , முதல்வர் உள்ளிட்ட மேலும் சில அமைச்சர் வீடுகளிலும் , அலுவலகங்களிலும் சோதனை நடத்த போவதாக கூறப்படுவதால் , அதையும் நிறுத்துமாறு கோரியுள்ளார் . அதைத்தொடர்ந்து , மத்திய அமைச்சர் வெங்கையா நாயுடுவை சந்தித்து பேசிய தம்பிதுரை , முதல்வர் மற்றும் மற்ற அமைச்சர் வீடுகளை ரைடு நடத்தாமல் இருக்க உதவுமாறு கேட்டுக்கொண்டார் . அதையும் மீறி , முதல்வர் உள்பட அமைச்சர்கள் வீட்டில் சோதனை நடத்தினால் , முதல்வர் பதவி விலக நேரும் . அவ்வாறு , அவர் முதல்வர் பதவி விலகினால் , தாம் முதல்வராக உதவி செய்ய வேண்டும் என்றும் , உங்களுக்கு மிகவும் விசுவாசமாக இருப்பேன் என்றும் கூறியுள்ளார் . தம்பிதுரையை போல , ஏற்கனவே சில அமைச்சர்கள் மற்றும் எம் . எல் . ஏ க்கள் , தங்களது நட்பு வளையத்தின் மூலம் , வெங்கையா நாயுடுவை சந்தித்து , முதல்வர் பதவியின் மீது தங்களுக்கு உள்ள ஆசையை வெளிப்படுத்தி உள்ளனர் . இந்த நிலையில் , தம்பிதுரையும் அதே ஆசையை வெளிப்படுத்தியதால் , வெறுத்துப்போன வெங்கையா நாயுடு , ஜெயலலிதா இறந்தாலும் இறந்தார் , தமிழ்நாட்டில் பல எம் . எல் . ஏ க்கள் முதல்வர் கனவில் மிதக்கிறார்கள் என்று பாஜக மூத்த தலைவர்களிடம் கிண்டலடித்து வருகிறாராம் .


இந்திய கிரிக்கெட் அணியின் புது மேலாளர் யார் ? என்பதை பிசிசிஐ இன்று தேர்வு செய்யும் என்று பிசிசிஐ வட்டாரங்கள் தெரிவிக்கின்றன . இந்திய கிரிக்கெட் அணிக்கான மேலாளர் பணியிடம் காலியாக இருக்கிறது என்று பிசிசிஐ அறிவிப்பு வெளியிட்டது . அதனைத் தொடர்ந்து அந்தப் பதவிக்கான விண்ணப்பங்கள் வரவேற்கப்பட்டன . பூர்த்தி செய்த விண்ணப்பங்கள் வழங்க ஜூலை 21 - ஆம் தேதி கடைசி நாளாக அறிவிக்கப்பட்டது . அதன்படி அப்பதவிக்காக 35 பேர் வரை விண்ணப்பித்திருந்தனர் . இதிலிருந்து சுமார் 13 பேர் நேர்காணலுக்குத் தேர்வு செய்யப்பட்டனர் . இந்த நேர்காணல் பிசிசிஐ தற்காலிக தலைவர் சி . கே . கண்ணா தலைமையில் அந்த 13 பேருக்கும் நேற்று நேர்காணல் நடத்தப்பட்டது . இந்த நிலையில் இதிலிருந்து ஐந்து பேரை தேர்வு செய்துள்ளது பிசிசிஐ . இந்த 5 பேரின் விவரங்களும் பிசிசிஐ தற்காலிக செயலாளர் அமிதாப் சௌத்ரி மற்றும் பிசிசிஐ நிர்வாகக் குழுத் தலைவர் வினோத் ராய்க்கும் அனுப்பப்பட்டது . இந்திய கிரிக்கெட் அணியின் புது மேலாளர் யார் என்பதை இன்று தேர்வு பிசிசிஐ தேற்வு செய்யும் .


கார்த்திக் சுப்புராஜ் இயக்கத்தில் நடிகர் ரஜினி நடித்திருக்கும் ‘பேட்ட’ படம் பொங்கலுக்கு வெளியாகவுள்ளது . சன் பிக்சர்ஸ் தயாரித்திருக்கும் இந்த படத்தில் ரஜினிகாந்துடன் நடிகர் விஜய் சேதுபதி , பாலிவுட் நடிகர் நவாசுதீன் சித்திக்கும் நடித்தனர் . இவர்களுடன் சிம்ரன் , த்ரிஷா , பாபி சிம்ஹா , சசிக்குமார் உள்ளிட்டோரும் நடித்துள்ளனர் . சென்னை தாம்பரத்தில் உள்ள தனியார் கல்லூரியில் பேட்ட படத்தின் இசை வெளியீட்டு விழா பிரமாண்டமாக நடந்தது . இதில் , ரஜினிகாந்த் , சிம்ரன் , திரிஷா , நடிகர்கள் பாபி சிம்ஹா , சசிகுமார் , சமுத்திரகனி , தயாரிப்பாளர் கலாநிதி மாறன் , இசையமைப்பாளர் அனிருத் , உள்ளிட்டோர் பங்கேற்றுள்ளனர் . பேட்ட படத்தின் பாடல்களை ரசிகர்களே மொபைல் போன்கள் மூலம் வெளியிட்டனர் . விழாவில் கலந்து கொண்டு பேசிய தயாரிப்பாளரும் , சன் குழுமத்தின் தலைவருமான கலாநிதிமாறன் , வாரணாசியில் பல நட்சத்திர ஹோட்டல்கள் உள்ளன . ஆனால் நடிகர் ரஜினிகாந்த் அங்கெல்லாம் தங்காமல் சாதாரண ஹோட்டலில் தங்கினார் என பாராட்டுத் தெரிவித்தார் . படத்தின் பட்ஜெட் குறித்து தயாரிப்பு நிர்வாகியிடம் அடிக்கடி கேட்டு , செலவுகள் பற்றி ரஜினி கேட்டறிந்துள்ளார் . பட்ஜெட் எந்தவிதத்திலும் எதிர்பார்த்ததை விட கூடுதலாக வந்து விடக்கூடாது என்பதில் ரஜினி மிக கவனமாக இருந்தார் . அந்த அளவுக்கு தயாரிப்பாளர்கள் மீது அவர் அக்கறை கொண்டவர் என கலாநிதி குறிப்பிட்டார் . . சூப்பர் ஸ்டார் என்றால் ரஜினி மட்டும் தான் . இனி அந்த இடத்துக்கு யாரும் வரமுடியாது என்று கூறிய கலாநிதி மாறன் , தமிழ் திரையுலகில் மட்டுமல்ல இந்தியத் திரையுலகிலேயே நடிகர் ரஜினிகாந்த் போன்று வேறு எந்த நடிகரும் பொறக்கவே முடியாது என ஆவேசமாக பேசினார் .


வெஸ்ட் இண்டீஸ் அணிக்கு எதிரான டெஸ்ட் அணியில் இடம்பெற்றுள்ள இளம் வீரர் மயன்க் அகர்வால் , தனது பேட்டிங்கை செதுக்கியது ராகுல் டிராவிட் தான் என நெகிழ்ச்சியுடன் தெரிவித்துள்ளார் . 26 வயதான கர்நாடக வீரர் மயன்க் அகர்வால் வெஸ்ட் இண்டீஸ் அணிக்கு எதிரான டெஸ்ட் தொடருக்கான இந்திய அணியில் இடம்பிடித்துள்ளார் . இந்தியா ஏ அணியிலும் ரஞ்சி டிராபியிலும் சிறப்பாக ஆடிய மயன்க் அகர்வால் , வெஸ்ட் இண்டீஸ் அணிக்கு எதிரான டெஸ்ட் தொடரில் அறிமுகமாகிறார் . இவரும் இந்திய பெருஞ்சுவர் ராகுல் டிராவிட்டின் மாணவன் தான் . ராகுல் டிராவிட்டிடம் பயிற்சி பெற்று வரும் வீரர்கள் திறமையிலும் மனவலிமையிலும் சிறந்த வீரர்களாக உருவாகி வருகின்றனர் . இந்திய அணியில் ஆடும்போது அணிக்காக பெரும் பங்காற்றிய ராகுல் டிராவிட் , ஓய்விற்கு பிறகும் இந்திய அணிக்காகவே உழைத்து கொண்டிருக்கிறார் . 19 வயதுக்கு உட்பட்ட இந்திய அணி , இந்திய ஏ அணி ஆகியவற்றின் பயிற்சியாளராக இருக்கும் டிராவிட் , பல இளம் திறமைகளை இந்திய அணிக்கு உருவாக்கி கொடுத்துக்கொண்டிருக்கிறார் . பிரித்வி ஷா , ஷுப்மன் கில் , ஷிவம் மாவி , கலீல் அகமது நாகர்கோடி , இஷான் கிஷான் , மயன்க் அகர்வால் போன்ற சிறந்த வீரர்களை உருவாக்கி கொடுத்துள்ளார் ராகுல் டிராவிட் . இவர்கள் ஐபிஎல்லிலும் நல்ல தொகைக்கு எடுக்கப்பட்டுள்ளனர் . இந்திய அணியில் இடம்பிடித்துள்ள மயன்க் அகர்வால் , தனது பேட்டிங் திறமையை வளர்த்துக்கொண்டதில் டிராவிட்டின் பங்களிப்பு குறித்து பேசியுள்ளார் . இதுதொடர்பாக பேசியுள்ள அகர்வால் , எங்களை போன்ற இளம் வீரர்களுக்கு எப்போதெல்லாம் எதைப்பற்றியெல்லாம் ஆலோசனை தேவைப்படுகிறதோ , அப்போதெல்லாம் எங்களுக்கு உதவுபவர் டிராவிட் . அவரது அறிவுரைகளை நான் அப்படியே பின்பற்றினேன் . அவரது அறிவுரைகள் எனக்கு மிகவும் உதவிகரமாக இருந்தன . என்னுடைய பேட்டிங் திறன் மற்றும் மனவலிமை ஆகியவற்றை டிராவிட் மேம்படுத்தியிருக்கிறார் என அகர்வால் கூறியுள்ளார் .